text: சாக்கிரட்டீசு (Socrates) (கி.மு 470/469 – கி.மு 399, பிப்ரவரி 15 ) பண்டைக் கிரேக்கத்தின், ஏதென்சைச் சேர்ந்த ஒரு மெய்யியலாளர் (தத்துவஞானி) ஆவார். இவர் எப்போது பிறந்தார் என்பதற்கான தெளிவான ஆதாரங்கள் எதுவும் கிடைக்கப்பெறவில்லை. மேற்கத்திய தத்துவ மரபின் முக்கியமான சின்னமாகத் திகழ்பவர்களுள் ஒருவராக இவர் கருதப்படுகிறார். இவருடைய சீடர் பிளேட்டோவும் புகழ்பெற்ற தத்துவஞானி ஆவார். கிரேக்க நாட்டின் தத்துவஞானி என்றும், உலகத்தின் முதல் தத்துவஞானி என்றும் சாக்ரடீசு போற்றப்படுகிறார். மதவாதிகளை நோக்கி “கடவுள் என்பவர் யார்?” எனக் கேள்வி கேட்ட முதல் பகுத்தறிவாளர் சாக்ரடீசு என்பது இவருடைய சிறப்பாகும். சாக்ரடீசு நன்னெறித் துறையில் அவரது பங்களிப்புக்கு புகழ்பெற்றவராக விளங்குகிறார் என்பது பிளாட்டோவின் உரையாடல்கள் மூலம் சித்தரிக்கப்படுகிறது. சாக்ரடீசு முரண்நகை மற்றும் சாக்ரடீசு வழிமுறை ஆகிய தத்துவக் கருத்துகளுக்காக தத்துவ அறிஞர் சாக்ரடீசு அறியப்படுகிறார். பிந்தைய கருத்து பொதுவாக பரவலான விவாதங்களில் ஒரு கருவியாக பயன்படுத்தப்படுகிறது, இது ஒரு வகையான கற்பித்தலும் ஆகும், இம்முறையில் தொடர்ச்சியான கேள்விகளுக்கு தனிப்பட்ட பதில்களைப் பெறுவதோடு மட்டுமல்லாமல், அடிப்படை நுண்ணறிவை ஊக்குவிப்பதற்காகவும் கேள்விகள் கேட்கப்படுகின்றன. ஒளிர்வுக் கோட்பாடு தொடர்பான முக்கியமானதும் நிலையானதுமான கோட்பாடுகளுக்கு பிளாட்டோவின் சாக்ரடீசு பங்களித்திருக்கிறார். மேலும் இவருடைய கருத்தியலும் அணுகுமுறையும் தொடர்ந்து வந்த மேற்கத்திய தத்துவத்திற்கு ஒரு வலுவான அடித்தளத்தை அளித்துள்ளன. சாக்ரடீசு புதிர் சாக்ரடீசு எழுதிய படைப்புகள் எதுவும் கிடைக்கப்பெறவில்லை. இதனால் அவரைப்பற்றியும், அவருடைய தத்துவங்கள் பற்றியுமான தகவல்கள் இரண்டாம்நிலை ஆதாரங்களில் தங்கியிருக்கின்றன. மேலும், இந்த ஆதாரங்களின் உள்ளடக்கங்களுக்கு இடையிலான நெருக்கமான ஒப்பீடு சில முரண்பாடுகளை அம்பலப்படுத்துகிறது, இதனால் உண்மையான சாக்ரடீசைப் பற்றிய ஆழமான உண்மைகளை அறிந்துகொள்ளும் சாத்தியக்கூறுகள் பற்றிய கவலைகள் உருவாகின்றன. இந்த ஐயமே சாக்ரடீசு புதிர் அல்லது சாக்ரடீசு வினா எனப்படுகிறது. சாக்ரடீசு மற்றும் அவரது சிந்தனைகளைப் புரிந்து கொள்ள விரும்பும் ஒருவர், முதலில் பிளாட்டோவின் படைப்புகளைப் படித்துத் தெளிய வேண்டும். இவையே சாக்ரடீசின் வாழ்க்கை மற்றும் தத்துவங்களுக்கு முக்கியமான மூலங்களாக உள்ளன. செனொபானின் படைப்புகளும் இத்தகையதே ஆகும். இந்தப் படைப்புகள் சாக்ரடிகோய் லோகோ அல்லது சாக்ரடிக் உரையாடல்கள் எனப்படுகின்றன. இவற்றில் சாக்ரடீசு சம்பந்தமான வெளிப்படையான உரையாடல்களின் அறிக்கைகள் உள்ளன. சாக்ரடீசின் வாழ்க்கை தொடர்பான உண்மைகளை கண்டுபிடிப்பதற்கு கிடைக்கும் பண்டைய ஆதாரங்களில் செனொபான் தவிர பெரும்பாலும் தத்துவ மற்றும் வியத்தகு நூல்களாகவே இருக்கின்றன. சாக்ரடீசின் சமகாலத்திய எந்தவொரு நேரடியான வரலாறும் இல்லை. கிடைக்கபெற்ற ஆதாரங்களின் வேறுபாடுகள் விளைவித்த அனைத்து கருத்துகளுக்கும் இடையில் இரண்டு காரணிகள் சாக்ரடீசு தொடர்பான அனைத்து மூலங்களிலிருந்தும் வெளிப்படுகின்றன. அவர் அசிங்கமானவராக இருந்திருக்கலாம் என்றும், சாக்ரடீசு ஒரு புத்திசாலித்தனமான அறிவைக் கொண்டவராக இருந்தார் என்றும் தெரிகிறது . சாக்ரடீசின் பிறப்பு மற்றும் ஆரம்ப காலம் சாக்ரடீஸ் எப்போது பிறந்தார் என்பதற்கு ஆதாரங்கள் எதுவும் கிடைக்கப்பெறவில்லை . 2450 ஆண்டு களுக்கு முன்பு அதாவது கி.மு. ஐந்தாம் நூற்றாண்டில் வாழ்ந்தவர் சாக்ரடீஸ். இவர் கிரேக்க நகரமான ́ஏதென்சில் பிறந்தார். இவரது தந்தையார் ஒரு சிற்பி. இவரது தாயார் ஒரு மருத்துவச்சி. உலகில் எந்த மதமும் தோன்றாத அந்த காலகட்டத்திலேயே தன் சுய முயற்சியால் மனித அறிவின் தோற்றம், தர்க்க சாஸ்திரம் ஆகியவற்றில் திறன் பெற்று விளங்கினார். கிரேக்க நாட்டின் தத்துவஞானி என்றும், உலகத்தின் முதல் தத்துவஞானி என்றும் சாக்ரடீஸ் போற்றப்படுகின்றார். கேள்விகேட்கும் திறன் சிறுவனாக இருந்தபோதே சாக்ரடீஸ் கேள்விகள் கேட்கும் வழக்கத்தைக் கொண்டிருந்தார். எதைப்பற்றியும் கேள்வி கேட்டு, அது பற்றிய உண்மையை அறிந்துகொள்வதே சாக்ரடீசின் வழக்கமாகும். நீதி, நியாயம், ஆத்மா, கடவுள், சமூகம், அரசு, வழக்கம் என எல்லாவற்றையும் ஆய்வுக்கு உட்படுத்தினார் சாக்ரடீஸ். சாக்ரடீஸ் பொது இடங்களில் மக்களைச் சந்திப்பதிலும், அவர்களோடு உரையாடுவதிலும், அதிக நேரங்களை செலவிட்டார். ஆனால் மற்றவர்கள் சக்ரடீசிடம் கேள்வி கேட்டால் அதற்கு நேரடியாகப்பதில் அளிக்காமல் சாக்ரடீஸ் கேள்வி எழுப்புவார். ஏதாவது ஒரு பிரச்சினையை மையமாகக் கொண்டு மக்களிடம் கேள்வி மேல் கேள்வி கேட்டு, அவர்களிடமிருந்தே பதிலைக் கேட்டு, அந்தப் பிரச்சினையை எழுப்பியவர்களே காரணத்தைப் புரிந்து கொள்ளுமாறு செய்வார் சாக்ரடீஸ். பிரச்சினையின் காரணத்தைத் தமது கேள்வியின் மூலம் உணரச்செய்த சாக்ரடீஸ், அந்தப் பிரச்சினையைத் தீர்ப்பதற்கும் கேள்விகளைக் கேட்டார். இதுபோன்ற செயல்களால் பொதுமக்கள் தெளிவு பெற்றனர்; பிரச்சினையைப் புரிந்தனர். அதற்கான காரணத்தையும் அறிந்தனர். அதைப் போக்குவதற்குச் செய்ய வேண்டியவற்றையும் அவர்கள் உணர்ந்தனர். இதனால், ஏதென்ஸ் மக்கள் தங்களுக்கு ஏற்படும் சிக்கல்களுக்கெல்லாம் சாக்ரடீசிடம் தெளிவு கிடைக்கும் என்று நம்பினர். சாக்ரடீசின் எழுத்துக்களும், சொற் பொழிவுகளும் மக்களைச் சிந்திக்க வைத்தது; செயல்களில் ஈடுபடவும் அவர்களைத் தூண்டியது சாக்ரடீசின் மாணவர் சாக்ரடீஸின் இந்தக் கேள்வி கேட்கும் முறை ஏதென்ஸ் நகர இளைஞர்களைக் கவர்ந்தது. இளைஞர்கள் மத்தியில் சாக்ரடீஸ் எப்போதும் காட்சி தந்தார். சாக்ரடீஸ் இருங்குமிடங்களில் எப்போது இளைஞர்கள் கூட்டம் சூழ்ந்திருந்தது. அவரின் கேள்வி கேட்கும் பழக்கம் இளைஞர்களிடமும் தொற்றிக் கொண்டது.கிரேக்க சமூகத்தில் காலகாலமாக கடைப்பிடித்து வந்த மூடக் கொள்கைகளையெல்லாம் சாக்ரடீசை சிந்திக்க வைத்த தல்லாமல், மெல்ல இளைஞர்களையும் மாற்ற ஆரம்பித்திருந்தது.இதுபோல் சாக்ரடீசின் கொள்ககளால் ஈர்க்கப்பட்டு பிளேட்டோவும் சாக்ரடீசுடன் சேர்ந்தார். பின் நாளில் இவரும் உலக புகழ் பெற்ற தத்துவஞானி ஆனார். சாக்ரடீசின் மீது பழி இளைஞர்களையும் மாற்ற ஆரம்பித்தது ஏதென்ஸ் அரசுக்கு தெரியவந்தது. சாக்ரடீஸ் இருங்குமிடங்களில் எப்போது இளைஞர்கள் கூட்டம் சூழ்ந்திருப்பது சிலருக்கு எரிச்சலைத் தந்தது. சாக்ரடீஸ் தினம்தோறும் இளைஞர்களி டம் உரையாடியது கிரேக்க ஆட்சியாளர்களை கோபப்படுத்தியது. அவர் மீது கடும் குற்றச்சாட்டுகள் எழுந்தன. அனிடஸ் என்ற அரசியல்வாதியும், மெலிட்டஸ் என்ற கலைஞனும், லைகோன் என்ற மேடைப் பேச்சாளனும் சாக்ரடீஸ் மீது வழக்குத் தொடுத்தனர். இதற்கு சாக்ரடீஸ் மீது அவர்கள் கொண்டிருந்த வெறுப்பே காரணமாகும். இளைஞர்களைத் தூண்டி விடுவதாகவும், மத எதிர்ப்பைக் கிளப்பி விடுவதாகவும், தனக்குப் பெருமை சேர்ப்பதற்காக சாக்ரடீஸ் தவறான வழிகளில் இளைஞர்களை ஈடுபடுத்துவதற்காகவும், அதன் வழியாக ஏதென்ஸ் அரசுக்கு ஆபத்தை விளைவிப்பதாகவும் சாக்ரடீஸ் மீது அனிடஸூம், லைகோனும், மெலிட்டஸூம் குற்றம் சுமத்தி வழக்குத் தொடுத்தனர். மரண தண்டனை எண்ணற்ற குற்றச்சாட்டுகளையடுத்து நீதிமன்றத்தில் வழக்கு விசாரணைக்கு வந்தது. அப்போது மெலிடஸ் என்பவன் சாக்ரடீஸ் மீது கடும் குற்றச்சாட்டுகளை சுமத்தினார். இளைஞர்களைக் கெடுக்கிறார், கிரேக்கர்கள் தொழுது வணங்கும் கடவுள்களைத் தூற்றி, ஒரு புதுக்கடவுளைத் தானே உருவாக்குகிறார், வானத்தைப் பற்றியும் நிலத்தைப் பற்றியும் ஆராய்ந்து கொண்டிருக்கிறார் (ஏனெனில் அக்காலகட்டத்தில் கிரேக்கர்கள் இயற்கையையே கடவுளாக வழிபட்டனர்). சந்திரனை மண் என்றும் , சூரியனைக் கல் என்றும் சொல்கிறார். புதிய மதக் கோட்பாடுகளைப் புகுத்துகிறார். சாக்ரடீஸ் மிகவும் தீயவர். இவருக்கு மரண தண்டனை விதிக்கவேண்டும் என்று கூறினான் . இதற்கு பதில் அளித்த சாக்ரடீஸ், 'என்னை வழக்கு மன்றத்தில் நிறுத்திய என் எதிரிகளை நீதிமன்றத்தில் நிறுத்தி குறுக்கு விசாரணை செய்ய நான் விரும்பவில்லை. என்னுடைய நியாயமான எதிரிகள் அநீதியும் அறிவின்மையும் தான். நான் கல்லையும் மண்ணையும் ஆண்டவன் என்று ஒப்புக்கொள்ள மறுக்கிறேன். ஆண்டவனைப் பற்றியும் அவனுடைய படைப்பைப் பற்றியும் ஆராய்ச்சி செய்வது நாத்திகம் என்றால் ஆண்டவனை ஒப்புக்கொள்ள எங்கே மறுத்து விடுவார்களோ என்று பயப்படுவது அதை விட நாத்திகம்' என்றார். இதன் பின்னர் நீதி மன்றத்தில் தீர்ப்பு கூறும் தருணம் வந்தது. மரணம், மன்னிப்பு என்ற இரண்டு பெட்டிகள் வைக்கப்பட்டன . நீதிக் குழுவின் உறுப்பினர்கள் 501பேர் வாக்குப்பதிவு செய்யத் தொடங்குகின்றனர். 220 பேர் சாக்ரடீஸை மன்னித்து விடுமாறும், 281 பேர் மரண தண்டனை அளிக்கவும் வாக்களித்தனர். நீதிபதிகள் சாக்ரடீஸ் குற்றவாளி தான் என்று தீர்ப்புக்கூறி அவருக்கு என்ன தண்டனை கொடுக்க வேண்டும் என்பதை சாக்ரடீஸையே அறிவிக்கும்படி அறிவித்தனர். தாம் எந்தவிதக் குற்றமும் செய்யவில்லை என்றும்; தம் தாய் திரு நாட்டிற்குத் தமது செயல்களின் மூலம் நன்மையே செய்ததாகவும், அதன் பொருட்டு இந்த நீதிமன்றம் தமக்குத் தண்டணைக்குப் பதிலாக பாராட்டும், பரிசும்தான் கொடுத்திருக்க வேண்டும் என்றும் வாதிட்டார் சாக்ரடீஸ். ஆனால் தண்டனை வழங்குவதாக இந்த நீதி மன்றம் முடிவு செய்தால், அது அபராதத் தொகையாக இருக்க வேண்டும் என்றும்; அந்த அபராதத் தொகையைத் தமது நண்பர்கள் அரசுக்குச் செலுத்தத் தயாராக இருப்பதாகவும் நீதிமன்றத்தில் சாக்ரடீஸ் முழங்கினார். சாக்ரடீஸ் தமது செயல்களுக்கு மன்னிப்புக் கேட்பார் என்று நீதிபதிகள் எதிர்பார்த்தனர். ஆனால் அதற்கு மாறாக அவர் நீதிமன்றத்தில் வாதங்களை முன் வைத்தது நீதிபதிகளுக்கு எரிச்சலையே ஊட்டியது. அதனால் சாக்ரடீஸை விஷம் கொடுத்துக் கொல்ல வேண்டும் என்று கி.மு. 339ஆம் ஆண்டு பிப்ரவரி 15ஆம் தேதி நீதிபதிகள் உத்தரவிட்டனர். இறப்பு சில காரணங்களினால் 30 நாட்கள் கழித்து தண்டனை நிறைவேற்றப்படும் என்றும், அதுவரை சாக்ரடீஸின் காலை சங்கிலியால் பிணைத்து வைக்க வேண்டும் நீதிமன்றம் தீர்ப்பளித்தது.பின் தண்டனையை நிறைவேற்றும் நாள் வந்தது .விஷக் கோப்பையை வாங்கிய சாக்ரடீஸ், “இனி நான் செய்ய வேண்டியது என்ன?” என்றார். அதற்கு, “கோப்பையில் உள்ள விஷத்தை முழுவதுமாக நீங்கள் குடிக்க வேண்டும. குடித்து முடித்ததும் சிறைக்குள்ளேயே நீங்கள் நடந்து கொண்டிருக்க வேண்டும். உங்கள் கால்கள் செயல் இழக்கும் போது படுத்துக்கொள்ள வேண்டும்” என்றான் சிறைப்பணியாளன். கண் கலங்காமல், சிரித்த முகத்துடன் ஒரு கோப்பை விஷத்தையும் குடித்து முடித்தார் சாக்ரடீஸ். அதைக் கண்ட நண்பர்கள் அனைவரும் அழுது தீர்த்தனர். “பெண் மக்களைப் போன்று நீங்களும் ஏன் கண்ணீர் சிந்துகிறீர் கள்?” என்று சிரித்தபடி கேட்டுவிட்டு,சாக்ரடீஸ் நடக்கத் தொடங்கினார். சிறிது நேரம் நடந்து முடிந்ததும், அவர் மல்லாந்து படுத்துக் கொண்டார்.விஷம் கொடுத்த பணியாளன், சாக்ரடீஸின் கால்களை அமுக்கியபடி, “நான் உங்களை கால்களை அமுக்குவது உங்களுக்குத் தெரிகிறதா?” என்றான்.“இல்லை” என்றார் சாக்ரடீஸ்.சிறிது நேரத்தில் அவர் விழிகள் மூடின. சாக்கிரட்டீசின் முறை சாக்ரட்டீசிய முறை அல்லது எலன்க்கோசு (elenchos) முறை என அறியப்படுகின்ற இவருடைய மெய்யியல் ஆராய்வு முறையே, மேற்கத்திய சிந்தனைகளுக்கு இவரது முக்கியமான பங்களிப்பாகும். இந்த முறையை அவர் பெரும்பாலும் முக்கியமான நல்லொழுக்க எண்ணக்கருக்களை மெய்த்தேர்வு செய்வதில் (பரிசோதிப்பதில்) பயன்படுத்தினார். இதற்காக, சாக்கிரட்டீசு, அறநூல் அல்லது நல்லொழுக்கத் தத்துவத்தினதும் அதனால் பொதுப்படையான தத்துவஞானத்தினது தந்தையுமாக, ஊற்றுக்கண்ணுமாகக் கருதப்பட்டுவருகிறார். மேற்கோள்கள் புற இணைப்புகள் Greek Philosophy: Socrates Original Fresque of Socrates in Archaeological Museum of Ephesus Socrates Narrates Plato's The Republic Project Gutenberg e-texts on Socrates, amongst others: The Dialogues of Plato (see also Wikipedia articles on Dialogues by Plato) The writings of Xenophon, such as the Memorablia and Hellenica. The satirical plays by Aristophanes Aristotle's writings Voltaire's Socrates A free audiobook of the Socratic dialogue Euthyphro at LibriVox கிமு 399 இறப்புகள் கிமு 470 பிறப்புகள் கிரேக்க மெய்யியலாளர்கள் குடியியற் சட்டமறுப்பு பண்டைய கிரேக்க நபர்கள்


இறுதிப் போர்க்காலத்தில் நிகழ்ந்த போர்க்குற்றங்களை அம்பலப்படுத்திய பிரித்தானியாவின் சனல்4 தொலைக்காட்சி தான் இந்த இரகசியத் திட்டம் பற்றிய தகவல்களை வெளியிட்டிருக்கிறது.


source: wikipedia

text: மாணிக்கவாசகர் சைவ சமயக் குரவர்கள் நால்வரில் ஒருவராவர். முன்னைய மூவரும் தேவாரம் பாடியிருக்க இவர் பாடிய நூல்களாவன: திருவாசகமும் திருக்கோவையாருமாகும். இவர் பொ.ஊ. 9-ஆம் நூற்றாண்டில் வரகுண பாண்டியன் காலத்தைச் சேர்ந்தவர். இவர் அரிமர்த்தன பாண்டியனிடம் தலையமைச்சராகப் பணியாற்றினார். மாணிக்கவாசகர், சிறந்த சிவ பக்தரான இரண்டாம் வரகுணன் (பொ.ஊ. 863–911) காலத்தில் வாழ்ந்தவர். இவர் பாடிய பாடல்கள் "திருவாசகம்" என அழைக்கப்படுகின்றன. பக்திச் சுவையும் மனதை உருக்கும் தன்மையும் கொண்ட திருவாசகப் பாடல்கள், தமிழில் சிறந்த இலக்கியங்களின் வரிசையில் வைத்து எண்ணப்படுகின்றது. தமிழ் கற்ற மாணவரான ஜி. யு. போப் இதற்குத் தக்க சான்றாவார். "சிறை பெறா நீர் போல் சிந்தை வாய்ப் பாயும் திருப்பெருந்துறையுறை சிவனே" (பா.392) என்பதாலும், "இமைப் பொழுதும் என்னெஞ்சில் நீங்காதான் தாள் வாழ்க." எனும் அடிகளால் தமிழின் அருட் திறத்தையும் வாதவூரரிற்கும் இறைவனுக்குமான நெருக்கத்தையும் உணரலாம். "நரியைக் குதிரைசெய்" எனும் திருநாவுக்கரசர் பாடல் மூலம் இவர் காலத்தால் அப்பருக்கு முந்தியவர் எனக் கருதப்படுகிறது. ஞான நெறியைப் பின்பற்றிய இவர் 32 ஆண்டுகளே வாழ்ந்து ஆனி மகத்தில் சிதம்பரத்தில் சாயுச்சிய முக்தியடைந்தார் (சிவனடி சேர்ந்தார்). இவருக்கு அருள்வாசகர், மாணிக்கவாசகர், திருவாதவூரடிகள், மணிமொழியார், தென்னவன் பிரமராயன் என்ற பெயர்களும் உண்டு. வரலாறு தல புராணத்திலிருந்து திரட்டிய தகவல்களாக அபிதான சிந்தாமணி கூறுவது: "திருவாதவூரார் பாண்டிய நாட்டில் சம்புபாத சரிதருக்கும், சிவஞானவதிக்கும் மகனாகப் பிறந்தார். இவர் கல்வி கேள்விகளில் சிறந்து, மன்னன் அரிமர்த்தன பாண்டியனுக்கு அமைச்சராகப் பதவி அமர்ந்தார். அரிமர்த்தன பாண்டியன் மதுரையை இருப்பிடமாகக் கொண்டு ஆண்டுவந்தான். தன் புலமையால் "தென்னவன் பிரமராயன்" எனும் பட்டத்தையும் பெற்றார். உயர்ந்த பதவி, செல்வம், செல்வாக்கு எல்லாம் இருந்தபோதும் இவை வாழ்வின் இறுதி நோக்கமல்ல என்பதை உணர்ந்த திருவாதவூரார் சைவசித்தாந்தத்தை ஆராய்ந்து சிவ வழிபாடு மேற்கொண்டு ஒழுகி வரலானார். நரியைப் பரியாக்கியது ஒருமுறை மன்னனுக்குச் சோழநாட்டில் நல்ல குதிரைகள் வந்திருக்கின்றன என்று கேள்விப்பட்டு, அமைச்சர் மாணிக்கவாசகரிடம் பொன் கொடுத்து, அந்தக் குதிரைகளை வாங்கி வரும்படி பாண்டிய மன்னன் பணித்தான். மாணிக்கவாசகர், பொன்னோடு திருப்பெருந்துறையை (அறந்தாங்கி அருகே இருக்கும் ஆவுடையார் கோவில்) அடைந்தார். அங்கே, இருந்த குருந்த மரத்தின் அடியில் சிவபெருமானே குருவடிவு எடுத்து அமர்ந்திருந்தார். அவர்முன் சென்று மாணிக்கவாசகர் பணிந்தார். குருவின் திருக்கரத்தில் இருப்பது என்னவென்று மாணிக்கவாசகர் கேட்க, அவர் சிவஞான போதம் என்றார்.(இது மெய்கண்டார் எழுதிய "சிவஞான போதம் அன்று) 'சிவம் என்பதும், ஞானம் என்பதும், போதம் என்பதும் யாது? அடியேனுக்கு இவற்றைப் போதித்தால் நான் உமது அடிமையாவேன்' என்றார் பக்குவமடைந்திருந்த மாணிக்கவாசகர். சிவஞானத்தை அவருக்குப் போதித்துத் திருவடி தீட்சையும் கொடுத்தார் குருமூர்த்தி வடிவத்தில் வந்த சிவபிரான். தன் மந்திரி கோலத்தை அகற்றிக் கோவணம் பூண்டு, வாய்பொத்திக் குருவின் முன் வாய்பொத்தி நின்ற மாணிக்கவாசகரை, அவருடன் வந்த அரசனின் சிப்பந்திகள் அழைத்தனர். உடன் செல்ல மறுத்துவிட்டார் மாணிக்கவாசகர். பாண்டியன் ஒற்றர்களிடம் திருமுகம் (அரசனின் ஆணை தாங்கிய ஓலை) கொடுத்துக் கையோடு மாணிக்கவாசகர் அழைத்துவரக் கட்டளையிட்டான். 'குருமூர்த்தியின் திருமுகம் கண்ட கண்ணால் வேறொரு திருமுகம் காண்பதில்லை' என்று கூறி மாணிக்கவாசகர் அதனைக் குருவிடமே கொடுத்துவிட்டார். அதைப் படித்த குருமூர்த்தி, ஒரு மாணிக்கக் கல்லை ஒற்றர் கையில் கொடுத்துக் 'குதிரைகள் வர நல்ல நாளில்லை. ஆவணிமாத மூல நட்சத்திர நாளன்று மதுரைக்குக் குதிரைகள் வந்து சேருமென்று போய்ச் சொல்' என்று அரசனிடம் திருப்பி அனுப்பினார். சொன்ன நாளும் அருகில் வந்துகொண்டிருந்தது. ஆனால் குதிரைகள் வருவதாகக் காணோம். மன்னனுக்குக் கோபம் வந்தது. மீண்டும் ஒற்றர்களிடம் குதிரைகள் இருக்குமிடத்தை அறிந்துகொண்டு வரச்சொல்லி அனுப்பினான். அவர்கள் 'எங்குமே குதிரைகள் தென்படவில்லை' என்ற செய்தியோடு திரும்பினர். ஆவணி மூலமும் வந்தது. குதிரைகள் வரவில்லை. 'இன்றைக்குள் குதிரைகள் வராவிட்டால் உம்மை வெயிலில் நிறுத்துவேன்' என்று கூறிப் பாண்டிய மன்னன் மாணிக்கவாசகரை எரிக்கும் வெயிலில் நிறுத்தினான். அதற்கும் மாணிக்கவாசகர் அசையவில்லை. இரும்புக் கிட்டியால் (iron clamps) இறுக்கினர். மாணிக்கவாசகர் சிவனைத் தஞ்சம் அடைந்தார். உடனே சிவபெருமானின் சிவகணங்களைக் குதிரை வீரர்களாகவும், நரிகளைக் குதிரைகளாகவும் மாற்றி மதுரைக்கு அனுப்பி, தாமே அதற்குத் தலைவராக நடத்தி வந்தார். இதனாலே, இறைவனுக்குப் பரிமேலழகர் எனும் கரணியப் பெயர் ஏற்பட்டது. ஏராளமான உயர் ரகக் குதிரைகள் மதுரையை நோக்கி வரும் செய்தியை ஒற்றர்கள் மன்னனுக்குச் சொல்லவே அவன் மகிழ்ந்து அமைச்சரைப் போற்றினான். குதிரை அணிவகுப்புத் தலைவன் அரசனிடம் குதிரைகளை முன்னும் பின்னும் நடத்தி, அவற்றின் உறுப்புச் சிறப்பைக் கூறி, 'இவை உன்னுடையவை' என்று கூறி ஒப்படைத்தான். விலைகூடிய பீதாம்பரம் ஒன்றை அரசன் அவனுக்குப் பரிசாக அளித்தான். அவனோ அதைத் தன் சவுக்கினால் வாங்கிக் குதிரையின் மேல் போட்டுவிட்டு விடைபெற்றான். அன்றிரவே குதிரைகள் மீண்டும் நரியாக மாறி, முதலில் அந்தக் கொட்டடியில் இருந்த குதிரைகளையும் கடித்துவிட்டு ஓடின. இதை அறிந்த அரிமர்த்தன பாண்டியன் மிகவும் கோபம் கொண்டான். கொடுத்த பொன்னையெல்லாம் திருப்பித் தரும்வரை திருவாதவூராரை வைகையாற்று சுடுமணலில் நிறுத்தி வைக்குமாறு கூறினான். வைகை வெள்ளமும் வந்தியும் சிவபெருமானுக்கு அடியவரின் துன்பம் பொறுக்கவில்லை. கங்கையை வைகையில் பெருக்கெடுக்கச் செய்கிறார்.கரையை உடைத்துக்கொண்டு ஆறு பெருக்கெடுக்கத் தொடங்கிவிட்டது. உடனே பாண்டியன் வீட்டுக்கு ஓர் இளைஞன் வந்து கரையை அடைக்கவேண்டும் என்று முரசு அறைவிக்கிறான். வந்திக் கிழவி எனும் ஒரே ஒருத்தி மட்டும் வீட்டிலும் யாருமில்லாமலும், ஏவலாளரும் இல்லாமல் யோசித்துக் கொண்டிருக்கையில் சிவபெருமானே ஓர் இளைஞன் வடிவில் வந்தியிடம் வந்து வேலை செய்யட்டுமா ? என்று கேட்கிறார். "செய், ஆனால் நான் கூலியாக உதிர்ந்த பிட்டு மட்டுமே தருவேன்" என்று வந்தி கூறுகிறாள். அதற்கு உடன்பட்ட சிவபெருமான் தனது 'வேலையைத்' தொடங்குகிறார். அன்றைக்குப் பார்த்து வந்திக்கு எல்லாப் பிட்டும் உதிர்ந்து போகிறது. இளைஞன் மூக்கு முட்டச் சாப்பிட்டுவிட்டு, மரநிழலில் துண்டை விரித்துத் தூங்குகிறான். மன்னன் வந்து பார்க்கிறான். கரையில் மற்றவர் பங்குகள் அடைபட்டிருக்கின்றன. வந்தியின் பகுதி உடைந்தே கிடக்கிறது. கோபம் கொண்ட அரசன் கூலியாளைப் பிரம்பால் அடித்தான். கூலியாளோ ஒரு கூடை மண்ணை உடைப்பில் கொட்ட, அது மாயமாகச் சரியாகிவிட்டது. அவன் மறைந்து போனான். ஆனால் அவன் மீது பட்ட பிரம்படி உலகெல்லாம் உள்ள அனைத்து உயிர்களின் மேலும், கருவில் இருந்த குழந்தை மீதும், படவே பாண்டியன் கலங்கிப் போனான். அப்போது சிவபிரானின் குரல் அசரீரியாய்க் கேட்டது, 'மன்னவா! வாதவூராரின் பொருட்டு இத்திருவிளையாடலை நாம் செய்தோம். இதனை அறியாது நீ கோபம் கொண்டாய்' என்று அக்குரல் சொல்லிற்று. மன்னன் மீண்டும் வாதவூரடிகளைத் தனக்கு மந்திரியாக இருக்க வேண்டினான். அவருக்கு அந்த ஆசை சிறிதும் இல்லாமையால், சிவத்தலங்களுக்குச் சென்று பாடித் துதித்துப் பின் திருச்சிற்றம்பலம் எனப்படும் சிதம்பரத்துக்கு வந்தார். இறைவன் எழுதியவை சிதம்பரத்திலும் சிவபிரான் மாணிக்கவாசகர் முன்னர் ஒரு வேதியர் போல வந்தார். அவரை வரவேற்று வணங்கி 'தாங்கள் யாரோ?' என்று வாதவூரார் கேட்டார். 'நான் பாண்டி நாட்டைச் சேர்ந்தவன். உமது புகழைக் கேட்டு நீர் பாடிய பதிகங்களை ஓத வந்தேன்' என்று அந்தணர் கூறினார். 'நான் சொல்கிறேன், நீர் அவற்றை எழுதும்' என்று கூறினார் திருவாதவூரார். அதற்கு ஒப்புக்கொண்ட அந்தணர் பலப்பல செய்யுட்களை எழுதி முடித்தார். இறுதியில் திருச்சிற்றம்பலமுடையார் மீது ஒரு கோவைப் பிரபந்தம் பாடவேண்டும் என்று வேண்டினார். வாதவூரடிகளும் பாடி முடித்தார். முடித்ததும், ஓலைச்சுவடியின் முடிவில் 'மாணிக்கவாசகன் சொற்படி அம்பலவாணன்' என்று கையொப்பமிட்டுத் திருமுறையைக் கோவிலின் திருவாயிற்படியில் வைத்து மறைந்தார். அதைப் பார்த்த ஒருவர் அவ்வேடுகளை எடுத்துப் பார்க்க, அது திருவாசகமும் திருக்கோவையும் கொண்ட சுவடியாய் இருந்தது. மிகவும் மனம் மகிழ்ந்த அவர் தில்லை மூவாயிரவரைக் கூட்டிப் பூசைகள் செய்தார். மூவாயிரவர் நடந்த நிகழ்ச்சிகளின் பொருள் என்ன என்று வாதவூராரைக் கேட்டனர். அவர்கள் அனைவரையும் திருச்சிற்றம்பலத்துக்கு அழைத்துச் சென்ற வாதவூரார் பொருள் இதுவே என்று கூறித் தில்லையம்பலத்தைக் காட்டி மறைந்தார். திருவாசகம் இவரின் படைப்புகள் - திருவாசகம்,திருக்கோவையார் வாழ்ந்த காலகட்டம் மாணிக்கவாசகர் வாழ்ந்த காலகட்டம் பொ.ஊ. 9-ஆம் நூற்றாண்டு என்றும் பொ.ஊ. 13 அல்லது 14-ஆம் நூற்றாண்டு காலகட்டம் என்றும் இருவேறு கருத்துகள் உள்ளன. சுந்தரருக்குப் பிற்பட்ட காலத்தவர் மாணிக்கவாசகர் என்பது ஆய்வாளர்கள் கருத்து. எனினும் மாணிக்கவாசகர் தேவார மூவருக்கும் முற்பட்டவர் என்றும் சிலரால் கருதப்படுகிறது. அற்புதங்கள் சிவபெருமானே நரியைக் குதிரையாக்கிக் கொண்டு வரும்படியும் மண்சுமந்து அடிபடும் படியும் நடந்து கொண்டது. பிறவி தொட்டு ஊமையாயிருந்த பெண்ணைப் பேசவைத்தமை. தம்முடைய திருவாசகத்தையும் திருக்கோவையாரையும் சிவபெருமானே எழுந்தருளி வந்து எழுதும் பேறு பெற்றுக்கொண்டது. எல்லாரும் காணத்தக்கதாக திருச்சபையினுள்ளே புகுந்து சிவத்தோடு கலந்தது. ஜி. யு. போப் கருத்து திருவாசகத்தை ஆங்கிலத்தில் மொழிபெயர்த்தவரான ஜி. யு. போப் மாணிக்கவாசரைப் பற்றி, "உலக வரலாற்றிலேயே மேதையான மாணிக்கவாசகரை விடப் புலமை, உழைப்பு, துன்பத்தைப் பொறுத்தல், இடையறா நிலைத்த பக்தி ஆகிய பண்புகளுடன் நம் மனத்தைக் கவர்கின்றவர் வேறு யாரும் இல்லை" என்று குறிப்பிடுகின்றார். இவற்றையும் பார்க்கவும் திருஞானசம்பந்தமூர்த்தி நாயனார் திருநாவுக்கரசு நாயனார் சுந்தரமூர்த்தி நாயனார் அறுபத்து மூன்று நாயன்மார்கள் தேவாரம் திருவாசகம் பாடல் பெற்ற தலங்கள் திருவெம்பாவை எளிய விளக்கம் திருப்பள்ளியெழுச்சி எளிய விளக்கம் இருந்தையூர்க் கொற்றன் புலவன் மேற்கோள்கள் வெளி இணைப்புகள் தரம் 10 சைவநெறி ஆசிரியர் கையேடு இலங்கை National Institute of Education பன்னிரு திருமுறை பாட்டும் பொருளும் தகவல் உதவி-அபிதான சிந்தாமணி பன்னிரு திருமுறை அருளாளர்கள் நாயன்மார்கள் சைவ சித்தாந்தம் இந்து சமயப் பெரியார்கள் சிவத்தொண்டர்கள் 9வது நூற்றாண்டு இந்திய மக்கள் கருநாடக இசை பக்தி இயக்கம்


நா்சிங் கல்லூரி மாணவி பாலியல் பலாத்கார வழக்கு: வழக்குரைஞருக்கு 10 ஆண்டுகள் சிறை- Dinamani நா்சிங் கல்லூரி மாணவி பாலியல் பலாத்கார வழக்கு: வழக்குரைஞருக்கு 10 ஆண்டுகள் சிறை மானாமதுரை நா்சிங் கல்லூரி மாணவி பாலியல் பலாத்காரம் செய்யப்பட்ட வழக்கில், வழக்குரைஞருக்கு 10 ஆண்டுகள் சிறைத் தண்டனை விதித்து ஸ்ரீவில்லிபுத்தூா் வன்கொடுமை தடுப்பு சிறப்பு நீதிமன்றம் புதன்கிழமை தீா்ப்பளித்தது. சிவகங்கை மாவட்டம், மானாமதுரை அருகே உள்ள சுந்தரநடப்பு கிராமத்தைச் சோ்ந்தவா் இளையராஜா. இவா் கடந்த 2006 ஆம் ஆண்டு சட்ட கல்லூரியில் படித்து வந்துள்ளாா். இந்நிலையில் இவா், மானாமதுரையைச் சோ்ந்த 21 வயது நா்சிங் கல்லூரி மாணவியை காதலித்தாா். இதனிடையே அந்த மாணவி வீட்டில் தனியாக இருந்த போது அங்கு சென்ற இளையராஜா பாலியல் பலாத்காரம் செய்துள்ளாா். இதனால் மனமுடைந்த கல்லூரி மாணவி கடந்த 4.1.2006 அன்று தீக்குளித்து தற்கொலை செய்து கொண்டாா். இதுகுறித்து மானாமதுரை காவல் நிலைய போலீஸாா் வழக்குப் பதிந்தனா். இவ்வழக்கு, சிவகங்கையில் உள்ள வன்கொடுமை தடுப்பு சிறப்பு நீதிமன்றத்தில் நடைபெற்று வந்தது. தற்போது இளையராஜா வழக்குரைஞராக இருப்பதால் சிவகங்கை வன்கொடுமை தடுப்பு சிறப்பு நீதிமன்றத்திலிருந்து வேறு பகுதியில் உள்ள நீதிமன்றத்திற்கு வழக்கு விசாரணையை மாற்ற வேண்டும் என்று சென்னை உயா்நீதிமன்ற மதுரைக் கிளையில் மனு தாக்கல் செய்யப்பட்டது. இந்த மனுவை விசாரித்த சென்னை உயா்நீதிமன்ற மதுரைக் கிளை இந்த வழக்கு விசாரணையை ஸ்ரீவில்லிபுத்தூரில் உள்ள வன்கொடுமை தடுப்பு சிறப்பு நீதிமன்றத்தில் நடத்த உத்தரவிட்டது. இதைத் தொடா்ந்து இந்த வழக்கில் புதன்கிழமை தீா்ப்பு வழங்கப்பட்டது. அதில், வன்கொடுமை தடுப்பு சிறப்பு நீதிமன்ற நீதிபதி சுமதி சாய்பிரியா, வழக்கில் குற்றம் சாட்டப்பட்ட வழக்குரைஞா் இளையராஜாவுக்கு 10 ஆண்டுகள் சிறைத் தண்டனையும், ரூ. 10 ஆயிரம் அபராதமும் விதித்து தீா்ப்பளித்தாா்.


source: fineweb

text: நுகர்வியம் நுகர்வியம் (Consumerism) என்பது மேலும் மேலும் கூடுதலான அளவில் பொருட்களையும் சேவைகளையும் நுகர்வதை ஊக்கப்படுத்தும் ஏதுவாக்கும் ஒரு சமூகப் பொருளாதார முறைமை ஆகும். அச்சமூகத்தின் பொருளாதார நலன் நுகர்வில் தங்கி இருப்பதும் நுகர்வியத்தின் ஒரு முக்கிய கூறு ஆகும். நுகர்வியம் சந்தைப் பொருளதாரத்தின் அல்லது முதலாளித்துவத்தின் ஒரு விளைவாக அல்லது அதன் ஒரு கட்டமைப்பாகக் கருதப்படுகிறது. நுகர்வியத்தை பழங்குடிகள், நிலக்கிழாரியம், சமய ஆட்சி, பொதுவுடமை போன்றவற்றின் சமூகப் பொருளாதார கட்டமைப்புகளில் இருந்து வேறுபடுத்திப் பாக்கலாம். ஆங்கிலத்தில் நுகர்வியம் என்பதற்கான கொன்சூமரிசம் (consumerism) என்ற சொல் நுகர்வோர் உரிமைமைகள், நுகர்வோர் செயற்பாடுகள் பற்றியும் குறிக்கப் பயன்படுகிறது. பொருளடக்கம் - 1 கூறுகள் - 2 வரலாறு - 3 சார்பு வாதங்கள் - 4 விமர்சனங்கள் - 5 மாற்றுக்கள் - 6 ஆய்வும் கோட்பாடுகளும் - 7 இவற்றையும் பார்க்க - 8 மேற்கோள்கள் - 9 வெளி இணைப்புகள் கூறுகள்[தொகு] நுகர்வியம் மேலும் மேலும் பொருட்களயும் சேவைகளையும் நுகர்வதை உற்பத்திதுறை, விளம்பரத்துறை, நிதித்துறை ஊடாக நிறைவேற்றுகிறது. உற்பத்திதுறையின் பெரும் வளர்ச்சிக்கு நுகர்வியமே பெரும் உந்துசக்தியாக அமைந்தது. நுகர்வியத்தின் பொறியாக விளம்பரத்துறை கருதப்படுகிறது. விளம்பரத்துறை வாழ்வின் அனைத்து பாகங்களையும் ஊடுருவி உள்ளது. தற்காலத்தில் நுகர்விய வெடிப்புக் காரணம் கடன் பொருளாதாரம் ஆகும். கடன்களுக்குப் பொருட்களை சேவைகளைக் கொடுப்பதும், அதில் இருந்து வட்டி ஈட்டுவதும் நுகர்விய பொருளாதார முறைமையின் ஒரு முதன்மை வணிக மாதிரி ஆகும். இந்த நுகர்தல் அல்லது அதற்கான தூண்டல் சமூகத்தில் பெரும் தாக்கத்தை ஏற்படுத்துகிறது. ஒருவரின் மகிழ்ச்சியும் வெற்றியும் அவர் எவ்வளவு பொருட்களை, சேவைகளை, அனுபவங்களை நுகர்கிறார் என்று மதிப்பீட்டில் பெரிதும் தங்கி இருக்கிறது. ஒருவரின் அடையளம் அவரின் வணிக உடைகளை, பொருட்களை, வாகனங்களை, வீடு, விடுமுறைகள் போன்ற நுகர்வுகளில் பெரிதும் தங்கி இருக்கிறது. நுகர்வுப் பண்பாடு சமூகத்தின் முதன்மைப் பண்பாடாக மாறியிருக்கிறது. இதனால் சாதிய சமய சமூகக் கட்டுப்பாடுகளில் இருந்து வெளியேற நுகர்வியம் உதவுகிறது. நுகர்வியம் வீட்டின் உற்பத்தித் திறனை தேவையற்றதாக ஆக்கி, வீடுகளை நுகர்வு முனைகளாக மாற்றுகிறது. சமையல், தைத்தல், தோய்த்தல், விளையாட்டுக்கள், குழந்தை வளர்ப்பு, கல்வி, வீட்டுத் தோட்டம், கைத்தொழில்கள், கை மருத்துவம் போன்றவை வெளியில் இருந்து வாங்குவது நேரச் சேமிப்பாகவும், இலகுவானதகவும் உள்ளது. இதனால் வரலாற்று நோக்கில் வீட்டு வேலைகளில் பெரிதும் ஈடுபட்டு இருந்த பெண்கள் வெளியில் வேலை செய்வதும் தற்சார்பு பெறுவதும் சாத்திமாகியது. இதனால் பெண்கள் ஆண்களை தங்கி இருக்க வேண்டிய தேவை இல்லாமல் போகிறது. வரலாறு[தொகு] நுகர்வும் வணிகமும் மனித நாகரிகங்ககளின் தொடக்க காலம் முதலே இருந்து வருகின்றன. எனினும் பெருமக்கள் பல்வேறு வகையான பொருட்களையும் சேவைகளையும் நுகர்வதற்கான வசதி தொழிற்புரட்சியினால் 18-19 ம் நூற்றாண்டுகளில் ஏதுவானது. இதில் ஒரு முக்கிய திருப்பமாக 20ம் நூற்றாண்டின் தொடக்கத்தில் ஃகென்றி போர்ட் அறிமுகப்படுத்திய தொகுப்பு வரிசை உற்பத்தி முறையும், வின்சிலோ ரெய்லர் அறிமுகப்படுத்திய அறிவியல் மேலாண்மை முறைமைகளும் அமைந்தன. இவற்றினால் உற்பத்தித் திறன் பெருகி பெரும் உற்பத்தி சாத்தியமானது. பல தரப்பட்ட பொருட்கள் பெருந்தொகையில் உற்பத்தி செய்யப்பட்டு மலிந்த விலைக்கு விற்கப்படலாயின. இவ்வாறாக முதல் முதலாக ஐக்கிய அமெரிக்காவிலும், மேற்குநாடுகளிலும், யப்பானிலும் நுகர்வுச் சமூகங்கள் விருத்தி பெற்றன. பெருந்தொகைப் பொருட்கள் இலகுவாக உற்பத்தி செய்யப்பட்டதால் அவற்றை சந்தைப்படுத்துவதற்கு உதவும் வகையின் விளம்பரத்துறை உருவாகி விரிவுபெற்றது. தொழிற்புரட்சியுடன் வளர்ச்சி பெற்ற அச்சு, வானொலி, தொலைக்காட்சி ஊடகங்கள் ஊடாகவும் நேரடியாகவும் விளம்பரத்துறை இந்தப் பொருட்களை பெருமக்கள் நுகரத் தூண்டின. இரண்டாம் உலகப் போரின் போது பல்வேறு போர்க் கருவிகளை உற்பத்தி செய்வதற்கான கட்டமைப்புக்களை மேற்குநாடுகள் பெருக்கின. அப் போரின் முடிவின் பின்பு இந்த கட்டமைப்புகள் நுகர்வுப் பொருட்களை உற்பத்தி செய்து பெருமக்களுக்கு விற்பனை செய்யுமாறு மாற்றப்பட்டன. இதனால் பெருமக்களின் பொருள் வசதிகள் பல மடங்குகள் பெருகின. 1950 களின் கடன் அட்டைகள் விரிவாக அறிமுகமாகின. கடனுக்கு பொருட்களை வழங்குவதன் மூலம் தமது மிகு உற்பத்தியை நுகரப் பண்ணலாம் என்பதை வணிகங்கள் உணர்ந்தன. பின்னர கடன் வழங்குவது போன்ற நிதிச் செயற்பாடுகளும் பெரும் வணிகங்களாக மாறின. 1970 களின் இறுதியிலும் 1980 களின் தொடக்கத்திலும் டங் சியாவுபிங் தலைமையில் சீனா முதலாளித்துவ சீர்திருத்தங்களை அறிமுகப்படுத்தியது. இதன் விளைவாக மலிந்த விலையில் பெரும் உற்பத்தி செய்யும் கட்டமைப்பை சீனா பெற்றுக் கொண்டது. ஐக்கிய அமெரிக்க மற்றும் பிற மேற்குநாட்டு வணிகங்கள் இலாபம் கருதி தமது பல உற்பத்திகளை இங்கு நகர்த்தின. 2010 களில் உலக பொருளாதார நெருக்கடி காரணமாக சீனாவின் ஏற்றுப் பொருளாதாரம் பலவீனம் அடைய அது உள் நுகர்வியத்தை விருத்தி செய்வதை ஒரு முக்கிய அரச கொள்கையாக முன்னெடுக்கிறது.[1] 1989 ம் ஆண்டு சோவியத் ஒன்றியமும், 1991 ம் ஆண்டு இந்தியாவும் உலக தாரளமயக் கொள்கைகளை ஏற்றுக் கொண்டன. இதன் விளைவாக அந்த நாடுகளிள் மத்திய வர்க்கம் வளர்ச்சி பெற்றது. நுகர்வியம் விருத்தி பெற்றது. உலக மயமாதலின் உந்துதால் உலகின் எல்லா நாடுகளும் நுகர்விய வீச்சுக்குள் வந்துள்ளன. பன்னாட்டுக் வணிகங்கள், உலகப் பொருளாதார அமைப்புகள், வங்கிகள், தொடர்பாடல் மற்றும் தகவல் தொழில்நுட்பங்கள் இதை ஏதுவாக்கின. மிகவும் ஏழையான கிராமங்களிலும் கூட பற்பசை, சோப், கோலா, சொண்டுப் பூச்சுப் போன்றவை பரவலாகப் பயன்படுத்தப்படுகின்றன. சார்பு வாதங்கள்[தொகு] பொருளியல் வளர்ச்சி[தொகு] நுகர்வியம் பெரும் உற்பத்தியை ஊக்குவித்தது, பெருமக்களின் பொருள் வசதிகளைப் பெருக்கியது. முன்னர் காலத்தில் மேட்டுக்குடி மக்கள் மட்டும் அனுபவித்த பொருட்களையும் சேவைகளையும் முதல் முறையாக நுகர்வியமே பெருமக்கள் அனுபவிக்க வாய்ப்புத் தந்தது. சீனாவிலும், இந்தியாவிலும் பல நூறு மில்லியன் மக்கள் ஏழ்மை நிலையில் இருந்து மேலே வர இந்த நுகர்விய பொருளாதாரம் உதவி உள்ளது. புத்தாக்கம்[தொகு] நுகர்வியத்தின் உந்துதலான மேலும் மேலும் புதிய பொருட்களையும் சேவைகளையும் சந்தைக்கு கொண்டு வருதல் சமுக, அறிவியல், தொழில்நுட்ப புத்தாக்கத்தின் பெரும் மூலமாக இருக்கிறது. ஒரு புதிய புத்தாக்கம் அல்லது கண்டுபிப்பின் மூலம் அவற்றை நுகர்வோருக்கு வழங்கி தாம் பெரும் இலாபம் ஈட்டலாம் என்பது தொழில் முனைவோரின் ஒரு முக்கிய உந்தலாக இருக்கிறது. ஆய்வு மற்றும் விருத்தியை முதலீட்டின் பெரும் பகுதி வணிகங்களாலேயே மேற்கொள்ளப்படுகிறது. தெரிவுச் சுதந்திரம்[தொகு] நுகர்வு மனித சமூகத்தின் இயல்பான ஒரு வெளிப்பாடு. எந்தப் பொருளையும் சேவையும் நுகர்வது என்பது ஒருவருக்கும் இருக்கும் அடிப்படைஉரிமை. இதை அரசோ பிறரோ கட்டுப்படுத்தல் ஆகாது. மரபுபை உடைத்தல்[தொகு] உலகின் அனைத்து சமயங்களும் நுகர்வை கருத்தியல் நோக்கில் எதிர்க்கின்றன. உள்ளுர் பொருளாதாரங்கள் மரபார்ந்த சமூக அல்லது சாதிக் கட்டமைப்புகளில் தங்கி இருக்கின்றன. பெண்கள் வீட்டுக்கு வெளியே தொழில் செய்வதும், நிதிச் தற்சார்பு பெறுவது அவர்கள் வீட்டு வேலைகளில் அமிழ்ந்து கிடந்தபோது சாத்தியம் ஆகவில்லை. இத்தகைய மரபார்ந்த சமூக கட்டமைப்புகளை நுகர்வியம் உடைக்கிறது. நுகர்வியத்தை நாட்டுப்பற்று, இனப்பற்று, மொழிப்பற்று, சமயப்பற்றுக்களை கடந்த பொருள் அடிப்படையிலான ஒரு கருத்தியல் ஆக பார்க்கலாம். விமர்சனங்கள்[தொகு] பொருள்மைய வாழ்க்கை[தொகு] நுகர்வியம் முதன்மையாக ஒரு பொருள்மைய வாழ்கையை உக்குவிக்கிறது. குடும்பம், உறவுகள், சமூக வாழ்வு, தொழில்நிறைவு போன்றவற்றுக்கு மாற்றாக நுகர்வை முன்னிறுத்துகிறது. தேவைகளுக்கு மிகையாக நுகர்வை ஊக்குவித்து ஒருவரின் நேரத்தை உழைப்பை சுவீகரிக்கிறது. கடன்[தொகு] கடந்த சில பத்தாண்டுகளாக கடன்கள் பெற்றே பெருமக்கள் நுகர்வை மேற்கொண்டுள்ளார்கள். இதனால் தனிநபர், குடும்ப, நாடுகள் கடன்கள் பூதமாகப் பெருகி உள்ளன. இந்தக் கடன் அழுத்தம் பேண்தகு பொருளாதார வளர்ச்சிக்கு கெடுதலாக அமைந்துள்ளது. சூழல் பாதிப்பு[தொகு] நுகர்வியம் வேகமாக, முழுமையான விளைவுகளை பரிசீலிக்காமல் இயற்கை வளங்களைப் பயன்படுத்தி நுகர்வை ஊக்குவித்தது. இதனால் பல்வேறு சூழல் மாசடைதல், வள அழிவு, கழிவு அதிகரிப்பு அகியவை நிகழ்கின்றன.[2] அன்னியமாதல்[தொகு] நுகர்வியம், குறிப்பாக அதன் முதலாளித்துவ தொகுப்பு வரிசை பெரும் உற்பத்தி முறைமை தொழிலாளர்கள் தாம் என்ன உற்பத்தி செய்கிறார்கள், ஏன் உற்பத்தி செய்கிறார்கள் என்றதில் இருந்த அன்னியப்படுத்தி வைத்திருக்கிறது. நுகர்பவர்களும் ஒரு பொருள் எங்கு, எப்படி, யாரால் உற்பத்தி செய்யப்பட்டது என்ற உறவில் இருந்து அன்னியப்பட்டு இருகிறார்கள். இந்த அன்னியமாதலால் உளவியல், சமூகவியல், பொருளியல், சூழலியல் தாக்கங்கள் ஏற்படுகின்றன. ஒருமுகமாக்கல்[தொகு] நுகர்வர்களுக்கு மேலும் மேலும் தேவைகளை உருவாக்குதல், ஒரே பொருளை சிறிய வேறுபாறுகளுடன் பெருமக்களுக்கு விற்பனை செய்தல், உலகமயமாதல் போன்ற நுகர்வியத்தின் அடிப்படைக் கூறுகள் பல்வேறு பண்பாடுகளையும் முறைமைகளை அழித்து அல்லது தேவையற்றவை ஆக்கி சமூக ஒருமுகமாக்கலைச் செய்கின்றன. உலகத்தில் இருந்த பல உணவு வழக்கங்கள், உடைகள், விளையாட்டுக்கள், ஆடற்கலைகள், தொழிற்கலைகள் போன்றவை அருகி ஒரே மாதிரியான வேக உணவுகள், ஒரே மாதிரியான உடைகள் போன்ற ஒருமுகமாதல் நிகழ்ந்துவருகிறது. எ.கா McDonaldization, Cocacolonization, Disneyfication. மொழி, கதையாடல்கள், நம்பிக்கைகள், அரசியல் சட்ட முறைமைகளும் இதே மாதிரியான ஒருமுகமாக்கலுக்கு உள்ளாகி உள்ளன. 6000 மேற்பட்ட மொழிகள் அழிந்து நுகர்வுப் பொருளாதாரத்தில் ஆதிகம் செலுத்தும் சில மொழிகள் மட்டுமே பயன்படுத்தப்படும் சூழல் இதற்கு ஓர் எடுத்துக்காட்டும் ஆகும். மாற்றுக்கள்[தொகு] நுகர்வியத்தின் மாற்றாக பல்வேறு வாழ்முறைகளும் நுணுக்கங்களும் பல நூற்றாண்டுகளாக முன்வைக்கப்பட்டுள்ளன. எளிய வாழ்முறை, சிக்கன வாழ்முறை, திட்டக் குமுகங்கள், ஆமிசு போன்ற தனித்தியங்கும் குமுகங்கள், பிழைப்பியம், பொதுமங்கள், கூட்டு நுகர்வு, பகிர்வு, தானே செய்தல், சகா-சகா செயலாக்கம், நேர வங்கி, உள்ளூர் கொள்வனவு போன்றவை சில எடுத்துக்காட்டுக்கள். தொடர்பாடல் மற்றும் தகவல் தொழில்நுட்பங்கள் இத்தகைய மாற்றுக்கள் சிலவற்றாஇ நிறைவேற்றுவதற்கு உதவுகின்றன. எடுத்துக்காட்டாக ஒரே ஊரில் இருப்போர் இணையம் ஊடாக தமது சேவைகளை அல்லது தம்மிட இருப்பவற்றை பிறர் சேவைகளுக்கு அல்லது பொருட்களோடு பண்ட மாற்றுச் செய்யலாம். உழவர் சந்தைகள் இன்னோர் எடுத்துக்காட்டு. ஆய்வும் கோட்பாடுகளும்[தொகு] நுகர்வியம் வரலாற்றியல், சமூகவியல், உளவியல், பொருளியல், சந்தைப்படுத்தல் துறைகளில் விரிவாக ஆய்வு செய்யப்பட்டு வருகிறது. 1899 ம் ஆண்டு தோர்சுரீன் வெப்லன் அவர்கள் வெளியிட்ட பொழுதுபோக்கு வர்க்கக் கோட்பாடு (The Theory of the Leisure Class) என்ற நூல் படிவளர்ச்சிக் கொள்கையைப் பயன்படுத்தி நுகர்வியத்தை விளக்க்கி விமர்சிக்கிறது.[3] ஒருவரின் பொருளியல் நடத்தைகள் பயன்பாடு கருதியோ, பகுத்தறிவின் அடிப்படையிலேயோ, அல்லது தனது உள் உந்தல்களாலோ தீர்மானிக்கப்படுவதில்லை என்றும். மாற்றாக பிறரை பார்த்து, பிறருக்கு கட்டுப்பட்டு, தொழில் பற்றால், பொற்றோரின் தாக்கத்தால், நோக்கமற்ற உந்தல்களால் பொருளியல் நடத்தைகள் நிகழ்கின்றது என்கிறார். ஒருவரின் சமூக-பொருளாதர நடத்தைக்களை படிவளர்ச்சி கொள்கை அடிப்படையில் விளக்க வேண்டிய அவசியம் உள்ளது என்று வாதிட்டார்.[4]எடுப்பு நுகர்வால் (conspicuous consumption) தமது அந்தசுதை உயர்த்தி காட்ட மக்கள் தமது வளங்களைப் பயன்படுத்துகிறார்கள் என்கிறார். மனிதர்களின் நடத்தைகள் அந்தசுதை தேடி அமைகிறது என்றும் தமது மகிழ்ச்சியைத் தேடி அமையவில்லை என்றும் இவர் கூறுகிறார். எடுப்பு நுகர்வால், எடுப்பு பொழுது போக்குகளால் விளையும் எடுப்பு கழிவுகளையும் பாதிப்புகளை இவர் சாடுகிறார். இவற்றையும் பார்க்க[தொகு] மேற்கோள்கள்[தொகு] - The Past, Present & Future of Consumerism in China – Interview with Karl Gerth (Part I & II) - As Consumerism Spreads, Earth Suffers, Study Says By Hillary Mayell for National Geographic News January 12, 2004 - Thorstein Veblen, - " human behaviour at the socio-economic level themselves require explanation in evolutionary terms" On the evolution of Thorstein Veblen's evolutionary economics வெளி இணைப்புகள்[தொகு] - ஊடகங்கள் வளர்த்தெடுக்கும் உலகமய நுகர்வியப் பண்பாடு - க.அருணபாரதி -(தமிழில்)


ஏன் நாம் தமிழர்?


நிறையப் பேர் நிறைய எதிர்பார்த்து இவ்வளவு தான் கதை என்று போனதுக்கு நான் ஒண்ணுமே செய்ய முடியாது.. காரணம் இந்தத் தொடர் பதிவில் நடந்த எல்லா விஷயங்களையும் அப்படியே எழுதுவதாக உத்தேசம்.. (ஒரு சிலவற்றை சிலரின் நன்மை, அந்தரங்கம் கருதி தவிர்ப்பதை விட)


அரசு மருத்துவமனையில் பணியை புறக்கணித்து வெளியேறிய ஒப்பந்த ஊழியர்கள்: கொரோனா வார்டில் வேலை செய்ய மறுப்பு 2020-04-05@ 10:01:24 சென்னை: தமிழகம் முழுவதும் உள்ள அரசு மருத்துவமனைகளில் கொரோனா தடுப்பு வார்டு அமைக்கப்பட்டுள்ளது. இங்கு தூய்மை, பாதுகாப்பு உள்பட பல்வேறு பணிகளுக்கு ஒப்பந்த அடிப்படையில் தனியார் நிறுவனம் சார்பில் ஊழியர்கள் வேலை செய்கின்றனர். இதைதொடர்நது செங்கல்பட்டு மருத்துவமனையில் 90 சதவீதம் பெண்களும், 10 சதவீதம் ஆண்களும், மாதம் ₹6000 சம்பளத்தில் வேலை செய்கின்றனர். அனைத்து பணிகளையும் இவர்களே செய்ய வேண்டிய நிலை உள்ளது. கடந்த 2 வாரங்களாக கொரோனா தொற்று ஏற்பட்டு, செங்கல்பட்டு அரசு மருத்துவமனையில் உள்ள தனி வார்டில் ஏராளமானோர் சிகிச்சை பெற்று வருகின்றனர். இதுவரை 16 பேருக்கு கொரோனா உறுதி செய்யப்பட்டுள்ளது. கொரோனா தனி வார்டில் பணியாற்ற, மருத்துவமனையின் நிரந்தர பணியாளர்களான செவிலியர்கள், துணை செவிலியர்கள் யாரும் முன் வரவில்லை என கூறப்படுகிறது. இதனால், கடந்த 2 வாரங்களாக கொரோனா வார்டில் தூய்மை பணி, தொற்று உள்ளவர்களுக்கான அனைத்து பணிகளையும் செய்கின்றனர். இந்நிலையில், நேற்று மாலை 200க்கு மேற்பட்ட ஒப்பந்த பணியாளர்கள், கொரோனா வார்டில் பணியாற்ற மாட்டோம் என கூறி, பணியை புறக்கணித்து ஆர்ப்பாட்டத்தில் ஈடுபட்டனர். நேற்று சனிக்கிழமை என்பதால், மருத்துவமனையில் முக்கிய அதிகாரிகள் இல்லை. பணியில் இருந்த ஒருசில அதிகாரிகள், சமரச பேச்சு வார்த்தை நடத்தினர். ஆனால் அதில் உடன்பாடு ஏற்படவில்லை. இதையடுத்து ஒப்பந்த ஊழியர்கள், வேலையை புறக்கணித்து வீட்டுக்கு சென்றனா். இதுகுறித்த தற்காலிக ஊழியர்கள் கூறுகையில், செங்கல்பட்டு அரசு மருத்துவமனையில் 300பேர் தற்காலிக ஊழியர்களாக ஒப்பந்த அடிப்படையில் வேலை செய்கிறோம். அவசர சிகிச்சை, பிரசவ வார்டு, பிணவறை உள்பட அனைத்து பகுதிகளிலும் நாங்களே பணி செய்ய வேண்டியுள்ளது.நாங்கள் வேலைக்கு சேர்ந்தது முதல் இங்குள்ள நிரந்தர பணியாளர் எந்த வேலையும் செய்வதில்லை. எங்களுக்கு ₹6000 மட்டுமே சம்பளமாக வழங்கப்படுகிறது. ஆனால், நிரந்தர பணியாளர்களுக்கு ₹60 ஆயிரம் முதல் ₹1 லட்சம் வரை சம்பளம் வாங்குகிறார்கள். கொரோனா வார்டில் கடந்த 2 வாரமாக, நாங்கள் மட்டுமே வேலை செய்கிறோம். நிரந்தர பணியாளர்கள் யாரும் செய்யவில்லை. எவ்வித பாதுகாப்பும் இல்லாமல் இருக்கிறோம். அதிக சம்பளம் வாங்குபவர்கள் வேலை செய்யாமல், குறைந்த ஊதியத்தை பெறும் நாங்கள் ஏன் செய்ய வேண்டும். எங்களுக்கு பணி பாதுகாப்பும் இல்லை. ஊதியமும் இல்லை. 90 சதவீத பெண்கள் உள் வேலைகளையும், 10 சதவீத ஆண்கள் வெளி வேலைகளை செய்கிறோம். எங்களுக்கும் குடும்பம், குழந்தைகள் உள்ளனர். நாங்கள் ஏன் பதுகாப்பு இல்லாமல் வேலை செய்ய வேண்டும். மருத்துவம் சம்பந்தமாக படித்தவர்களே வேலை செய்ய முன் வராதபோது நாங்கள் ஏன் உயிரை பணயம் வைத்து செய்ய வேண்டும் என்றனர். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


source: CulturaX

text: பழனிசாமிக்கு நெருக்கடி : மந்திரிகளுக்கு மகிழ்ச்சி | Dinamalar 20 தொகுதிகளில் போட்டி: அமித் ஷா, 'பிளான் தண்ணீர் தேவை தெரியாத அரசு : கமல்ஹாசன் பதிவு செய்த நாள் : அக்டோபர் 13,2018,23:43 IST கருத்துகள் (33) கருத்தை பதிவு செய்ய பழனிசாமிக்கு நெருக்கடி : மந்திரிகளுக்கு மகிழ்ச்சி ஊழல் புகாரை, சி.பி.ஐ., விசாரிக்க, சென்னை உயர் நீதிமன்றம் உத்தரவிட்டது, முதல்வருக்கு நெருக்கடியை ஏற்படுத்தி உள்ளது. அதே நேரத்தில், ஊழல் குற்றச்சாட்டுக்கு ஆளான அமைச்சர்களுக்கும், பன்னீர் தரப்பினருக்கும், இது, மகிழ்ச்சியை ஏற்படுத்தி உள்ளது. ஜெயலலிதா இருந்த வரை, அமைச்சர்கள் அனைவரும், அவருக்கு கட்டுப்பட்டு இருந்தனர். அவரது மறைவுக்கு பின், அமைச்சர்கள், சுதந்திரப் பறவைகளாகி விட்டனர்; கேள்வி கேட்க ஆள் இல்லாததால், தன்னிச்சையாக செயல்படுகின்றனர். மீண்டும் தேர்தலில் போட்டியிட்டு, வெற்றி பெறுவது சிரமம் என்பதை உணர்ந்து, 'காற்றுள்ள போதே துாற்றிக்கொள்' என்ற பழமொழிக்கேற்ப, புகுந்து விளையாடத் துவங்கி உள்ளனர். குற்றச்சாட்டுக்கு ஆளாவோர், தார்மீக பொறுப்பேற்று, பதவி விலகுவது மரபு.ஆனால், குட்கா விவகாரத்தில், அமைச்சர் விஜயபாஸ்கரும்,அதிகாரிகளும் பதவி விலகவில்லை. அதேபோல, சொத்து குவிப்பு புகாருக்குள்ளான, ராஜேந்திர பாலாஜி, முட்டை கொள்முதல் ஊழல் குற்றச்சாட்டுக்கு உள்ளான சரோஜா, 'டெண்டர்' முறைகேடு புகார் சுமத்தப்படும் வேலுமணி போன்ற அமைச்சர்களும் பதவி விலகவில்லை. இந்நிலையில், முதல்வர் மீதும், ஊழல் புகார் எழுந்தது. நெடுஞ்சாலைத் துறை டெண்டர்களை, தன் உறவினர்களுக்கு வழங்கியதில், முறைகேடு நடந்ததாக, எதிர்க்கட்சிகள் குற்றஞ்சாட்டின. இது தொடர்பாக, தி.மு.க., அமைப்பு செயலர், ஆர்.எஸ்.பாரதி தொடர்ந்த வழக்கில், சி.பி.ஐ.,விசாரணைக்கு, சென்னை உயர் நீதிமன்றம் உத்தரவிட்டுள்ளது.இது, முதல்வருக்கு பின்னடைவை ஏற்படுத்தி உள்ளது. 'அவர் உடனே பதவி விலக வேண்டும்' என, எதிர்க்கட்சிகள் வலியுறுத்தி உள்ளன. இதனால், பழனிசாமிக்கு நெருக்கடி ஏற்பட்டுள்ளது. ஆனால், ஏற்கனவே ஊழல் புகாருக்குள்ளான அமைச்சர்கள், இனி, தங்களை பதவி விலகும்படி, முதல்வரால் கூற முடியாது என்பதால், மகிழ்ச்சி அடைந்து உள்ளனர். சமீபத்தில், துணை முதல்வர் பன்னீர்செல்வம், தன்னை சந்தித்ததாக, தினகரன் கூறியது, பன்னீருக்கும், அவரது ஆதரவாளர்களுக்கும், பின்னடைவை ஏற்படுத்தியது. அதனால், பழனிசாமி தரப்பினர் உற்சாகத்தில் இருந்தனர். தற்போது, சி.பி.ஐ., விசாரணை என்ற உத்தர வால், பழனிசாமி தரப்பினர் நிலைகுலைந்து உள்ளனர். இப்போது, பன்னீர் ஆதரவாளர்கள், உள்ளுக்குள் உற்சாகத்தில் உள்ளனர். - நமது நிருபர் - Related Tags பழனிசாமி முதல்வர் பன்னீர்செல்வம் 19-அக்-201804:41:33 IST Report Abuse குட்டி திருடர்கள்..மலை முழுங்கி திமுக வேண்டாம் 14-அக்-201822:41:58 IST Report Abuse Ennathaan irunthaalum thalaivarai vittu kodukka koodaathu manthirikale 14-அக்-201821:24:34 IST Report Abuse மந்திரிகளா மகிழ்ச்சி வேணாம்.. தல போய் டெல்லி தல கூட டீல் போட்டு வந்திருக்கிறது. தொடமுடியாது. இந்த லஞ்ச ஊழல் தலய பொத்தி காப்பாத்திடுவார் தெரியும் ல....ஓட்டு மச்சான்ஸ் ஓட்டு.. பதவி கண்ணா பதவி..டெல்லி தல க்கு இது மட்டும் தான் குறி.


ஸ்காட்லாந்து போலீஸுக்குத் தண்ணி காட்டிய பொம்மைப் புலி... 45 நிமிட காமெடிக் கதை! | Armed cops in 45-minute standoff with ‘TIGER’ only to find it wasagiant teddy வெளியிடப்பட்ட நேரம்: 15:15 (09/02/2018) கடைசி தொடர்பு:15:21 (09/02/2018) காக்கிச் சட்டை தமிழ்த்திரைப்படங்களில் அடிக்கடி உச்சரிக்கிற வசனம் “ஸ்காட்லாந்து போலீஸுக்கு அடுத்து நாங்கதான்”. ஏனெனில் உலகின் நம்பர் ஒன் காவல்துறை ஸ்காட்லாந்து. ஆனால் அவர்களையே கதற வைத்திருக்கிறது ஒரு புலி, இல்லை பொம்மைப் புலி.... 24 வயது புரூஸ் க்ரப் ஸ்காட்லாந்தின் அபர்டன்சயர் மாகாணத்தில் பீட்டர்ஹெட் என்கிற பகுதியில் மாட்டுப் பண்ணை நடத்தி வருகிறார். அங்குப் பல பசுக்கள் கர்ப்பமாக இருந்தன. அவற்றின் நடவடிக்கைகளைக் கவனிக்க கடந்த6தேதி இரவு பண்ணைக்கு வந்தவருக்குத் தூக்கி வாரிப் போட்டது. காரணம் பண்ணைக்குப் பக்கத்தில் பெரிய புலி ஒன்று படுத்திருந்தது. PHOTO CREDIT : UKCOPHUMOUR புலியைப் பார்த்தவருக்குப் பதற்றம் தொற்றிக்கொள்கிறது. புலி பண்ணைக்குள் புகுந்துவிடுமோ என்கிற பயம் அதிகரிக்க ஸ்காட்லாந்தின் நார்த் ஈஸ்ட் காவல்துறைக்கு போன் செய்துவிட்டார். காவல்துறை புலி என்றதும் துப்பாக்கிகளை எடுத்துக்கொண்டு சம்பவ இடத்திற்குக் கிளம்பியது. வனத்துறைக்கும் தகவல் தெரிவிக்கப்படுகிறது. பீட்டர் ஹெட் பரபரப்பாகிறது. துப்பாக்கிகளை எடுத்துக்கொண்டு ஆறு கார்களில் சம்பவ இடத்திற்கு வருகிறார்கள் போலீஸார். சம்பவ இடத்தைத் துப்பாக்கி முனையில் சுற்றி வளைக்கிறார்கள். புலி படுத்திருப்பது உறுதிசெய்யப்படுகிறது. புரூஸ் க்ரப்பிடம் விசாரணை நடக்கிறது. பக்கத்தில் இருக்கிற தேசியப் பூங்காவிலிருந்து ஏதேனும் விலங்கு தப்பித்துச் சென்றிருக்கிறதா என விசாரிக்கிறார்கள். சில துப்பாக்கிகள் புலியின் நடவடிக்கையைக் கவனித்துக்கொண்டிருக்கின்றன. சுமார் 45 நிமிடங்கள் புலியின் அசைவுக்காகக் காத்திருக்கிறார்கள். ஆனால் புலியிடமிருந்து எந்த அசைவும் இல்லாமல் இருக்கிறது. புலியின் நடவடிக்கையில் சந்தேகமான காவல்துறை புலியை நெருங்க ஆரம்பிக்கிறார்கள். பதற்றத்தோடு பக்கத்தில் போனவர்களுக்கு மிகப் பெரிய அதிர்ச்சி காத்திருந்தது. ஏனெனில் அங்கே படுத்திருந்தது புலி அல்ல, பொம்மைப் புலி. ஒட்டு மொத்தக் குழுவும் கொலைவெறியோடு புலி என்று போன் செய்த புரூஸ் க்ரப் பக்கம் திரும்புகிறார்கள். புரூஸ் க்ரப் சரக்கடித்திருக்கிறாரா எனச் சோதனை செய்கிறார்கள். ஆனால் அவர் “என் பண்ணையில் 200 பசுக்கள் கர்ப்பமாக இருக்கின்றன. அவை எப்போது வேண்டுமானாலும் குட்டி போடலாம், ஒவ்வொரு நொடியும் காத்திருக்கிறேன், இப்படியான சூழ்நிலையில் எப்படிக் குடிக்க முடியும் எனச் சொல்கிறார். யார் பொம்மைப் புலியை இங்கே கொண்டு வந்து வைத்தது என்கிற கோணத்தில் விசாரித்தார்கள். ஆனால் எந்தத் தகவலும் கிடைக்கவில்லை. இவ்வளவு காவல்துறை அதிகாரிகள் வந்தும் 45 நிமிடங்களுக்குப் பிறகே அது பொம்மை எனக் கண்டுபிடிக்க முடிந்தது. புரூஸ் க்ரப் என்ன செய்வார். அவர் செய்தது சரி எனச் சொல்லிவிட்டு காவல்துறை பொம்மைப் புலியைப் பறிமுதல் செய்து எடுத்துச் செல்கிறார்கள். அடுத்தநாள் நார்த் ஈஸ்ட் காவல்துறையின் அதிகாரபூர்வ ஃபேஸ்புக், டிவிட்டர் பக்கத்தில் “சம்பவம் நடந்தது உண்மைதான். நல்ல நோக்கத்திற்காகத்தான் அந்தத் தகவல் சொல்லப்பட்டது. கடினமான சூழ்நிலைகளில் மக்களைப் பாதுகாப்பதே எங்களின் பணி, இந்தமாதிரியான சூழ்நிலையையும் நாங்கள் கருத்தில்கொண்டு துரிதமாகச் செயல்படுவோம்” எனப் பதிவிடுகிறார்கள். புலியைப் பார்த்து பயப்படாமல் இருந்தால் அப்புறம் புலிக்கு என்ன மரியாதை?


text: கோவேறு கழுதைகள் - koveru-kazhuthaigal - Panuval.com - Online Tamil Bookstore நாவல் வெளியாகி 25 ஆண்டுகள் நிறைவடைவதை முன்னிட்டு இந்தச் சிறப்புப் பதிப்பு வெளியிடப் படுகிறது. ஆறு ஓவியர்கள், இரண்டு சிற்பிகள் இந்த நாவலுக்கென்றே பிரத்தியேகமாக உருவாக்கியிருக்கும் படைப்புகள் இந்தச் சிறப்புப் பதிப்புக்குப் பெருமை சேர்க்கின்றன.


text: ஆதவன் (Aadhavan) இந்தியாவின் தமிழ்நாட்டைச் சேர்ந்த ஒரு தமிழ் எழுத்தாளராவார். இவரது இயற்பெயர் கே.எசு.சுந்தரம் ஆகும். 1942 ஆம் ஆண்டு மார்ச்சு மாதம் 21 ஆம் நாள் இவர் பிறந்தார். அறுபதுகளில் எழுதத் துவங்கி, தமிழ்ச் சிறுகதை உலகில் பல குறிப்பிடத் தக்க சாதனைகளை நிகழ்த்தினார். முதலில் இரவு வரும் என்ற சிறுகதை நூலுக்கு 1987 ஆம் ஆண்டு சாகித்ய அகாடமி விருது ஆதவனுக்கு வழங்கப்பட்டது. வாழ்க்கைச் சுருக்கம் ஆதவன் 1942 ஆம் ஆண்டில் கல்லிடைக்குறிச்சியில் பிறந்தவர். இவருடைய மனைவியின் பெயர் ஹேமலதா சுந்தரம், பிள்ளைகள் சாருமதி, நீரஜா. இந்திய இரயில்வேயில் சில ஆண்டுகள் பணியாற்றிய பிறகு, தில்லியில் உள்ள 'நேஷனல் புக் டிரஸ்டின்' தமிழ்ப் பிரிவின் துணையாசிரியராகப் பல ஆண்டுகள் பணியாற்றினார். பின்னர் பெங்களூருக்கு மாற்றலாகி வந்த ஆதவன் 1987, சூலை 19ஆம் தேதி சிருங்கேரி துங்கா நதியின் சுழலில் சிக்கி மரணமடைந்தார். மரணத்திற்கு பின் 1987ஆம் ஆண்டிற்கான சாகித்திய அகாதமி விருது "முதலில் இரவு வரும்" என்ற சிறுகதைக்காக வழங்கபட்டது. இவரது படைப்புகள் பல இந்திய மொழிகளிலும், ஆங்கிலம், பிரெஞ்சு, உருசியம் உள்ளிட்ட உலக மொழிகளிலும் மொழிபெயர்க்கப்பட்டுள்ளன. "தாஜ்மகாலில் பெளர்ணமி இரவு" என்கிற கதை ஆனந்த விகடனில் முத்திரைக் கதையாகப் பிரசுரமானது. படைப்புகள் குறும்புதினம் இரவுக்கு முன்பு வருவது மாலை (1974) சிறகுககள் மீட்சியைத் தேடி கணபதி ஒரு கீழ்மட்டத்து ஊழியன் நதியும் மலையும் பெண், தோழி, தலைவி (1982) சிறுகதை கனவுக்குமிழிகள் (1975) கால் வலி (1975) ஒரு அறையில் இரண்டு நாற்காலிகள் (1980) புதுமைப்பித்தனின் துரோகம் (1981) முதலில் இரவு வரும் (1985) நிழல்கள் புதினம் காகித மலர்கள் (1977) என் பெயர் ராமசேஷன் (1980), வித்தாலி பூர்ணிகாவினால் உருசிய மொழியில் மொழிபெயர்க்கப்பட்டு ஒரு லட்சம் பிரதிகள் விற்பனையாயின. நாடகம் புழுதியில் வீணை மேற்கோள்கள் தமிழக எழுத்தாளர்கள் 1987 இறப்புகள் 1942 பிறப்புகள் திருநெல்வேலி மாவட்ட நபர்கள்


text: குருமங்கள யோகம்!- Dinamani குருமங்கள யோகம்! By DIN | Published On : 04th January 2019 10:00 AM | Last Updated : 04th January 2019 10:00 AM | அ+அ அ- | குருபகவான் தனகாரகர், பூர்வபுண்ணிய காரகர், பாக்கிய காரகத்தில் விதியில் பாதி இவருக்குண்டு. ஜீவன காரகத்துவத்தில் நான்கில் ஒரு பங்கு இவருக்குண்டு. இவர் லாப காரகரும் கூட. அதனால் பன்னிரண்டு வீடுகளில் ஐந்து வீடுகளின் காரகத்துவத்தில் இவர் சம்பந்தப்படுகிறார். செவ்வாய்பகவான் தைரியம், சகோதரம் பூமிகாரகராகிய மூன்றாமிடத்து காரகத்துவத்தினையும் ருணம் (கடன்) ரோகம் (வியாதி) சத்ரு (விரோதி) ஸ்தான காரகத்துவத்தினையும் சனிபகவானுடன் பகிர்ந்து கொள்வதன் மூலம் பெறுகிறார். அதனால் பன்னிரண்டு வீடுகளில் இரண்டு வீடுகளின் காரகத்துவத்தில் இவர் சம்பந்தப்படுகிறார். ஆக, மொத்தம் தனம், ஜீவனம், லாபம், தைரியம், ருணம், ரோகம், சத்ரு ஆகிய மனித வாழ்வின் முக்கியமான விஷயங்களில் குரு, செவ்வாய் பகவான்களின் ஆதிக்கம் உள்ளது. எனவே, செவ்வாய்பகவான் நிற்கும் இடத்திலிருந்து கேந்திர ஸ்தானங்களில் (1,4,7,10) குருபகவான் நிற்பதை குருமங்கள யோகமெனும் பிரபல யோகமாக கருதப்படுகிறது. இந்த யோகமுடையவர்களுக்கு வாழ்நாள் முழுவதும் சொத்துகள் சேரும். உயர் பதவிகள் தேடி வரும். பெயர், புகழ் அதிகரிக்கும். இது இவர்கள் இருவரும் கெடாமல் நின்றால் மட்டுமே ஏற்பட முடியும் என்றும் கூறவேண்டும். சூரியபகவானுக்கு மேஷம், கடகம், சிம்மம், கன்னி, விருச்சிகம், தனுசு, கும்பம், மீனம் ஆகிய எட்டு வீடுகள் நல்ல வீடுகளாகும். செவ்வாய்பகவானுக்கு மேஷம், ரிஷபம், சிம்மம், துலாம், விருச்சிகம், தனுசு, மகரம், கும்பம், மீனம் ஆகிய எட்டு வீடுகள் நல்ல வீடுகளாகும். குரு, செவ்வாய் பகவான்கள் இருவருக்குமே மேஷம், சிம்மம், விருச்சிகம், தனுசு, கும்பம், மீனம் ஆகிய ஆறு வீடுகள் நல்ல வீடுகளாகும். இந்த வீடுகளில் குரு, செவ்வாய் பகவான்கள் இணைந்து நின்று உருவாகும் குருமங்கள யோகம் உயர்வான பலன்களைத் தரும்.


text: பாவலர் சரித்திர தீபகம் என்பது தமிழ் மொழியில் எழுதப்பட்ட தமிழ்ப் புலவர் வரலாற்றுத் தொகுப்பு நூல் ஆகும். The Galaxy of Tamil Poets என்ற ஆங்கிலத் துணைத்தலைப்பு ஒன்றும் இதற்குக் கொடுக்கப்பட்டுள்ளது. 1859 ல் சைமன் காசிச்செட்டி என்பரால் எழுதி வெளியிடப்பட்ட தமிழ் புளூட்டாக் என்னும் நூலினைத் தழுவி எழுதப்பட்டதே இந்த நூல். தமிழ் மொழியில் வெளிவந்த முதலாவது தமிழ்ப் புலவர் வரலாற்று நூல் இதுவே. இது யாழ்ப்பாணம், மானிப்பாயிலிருந்த "ஸ்ட்ரோங் அண்ட் அஷ்பரி" (Strong and Ashbury Printers) அச்சியந்திரசாலையில் அச்சிடப்பட்டு 1886 ஆம் ஆண்டில் வெளிவந்தது. பின்னணி இந் நூலின் ஆசிரியர் இலங்கை, யாழ்ப்பாணம், நவாலி என்னும் ஊரைச் சேர்ந்த ஆணல்ட் சதாசிவம்பிள்ளை (ஜே. ஆர். ஆர்னோல்ட்) என்பவராவார். இவர் அக்காலத்தில் யாழ்ப்பாணத்திலிருந்து வெளிவந்த உதயதாரகை என்னும் பத்திரிகையின் ஆசிரியரும், வட்டுக்கோட்டை, வட்டுக்கோட்டை யாழ்ப்பாணக் கல்லூரியின் தமிழ் ஆசிரியருமாவார். சைமன் காசிச்செட்டியின் தமிழ் புளூட்டாக் நூலைத் தமிழில் மொழிபெயர்ப்புச் செய்ய ஆரம்பித்த சதாசிவம்பிள்ளை அதைப் புதிய தகவல்களுடன் விரிவு படுத்தினார். உள்ளடக்கம் தமிழ் புளூட்டாக் நூலில் குறிப்பிடப்பட்ட 202 புலவர்களில் 201 புலவர்கள் பாவலர் சரித்திர தீபகத்திலும் இடம் பெறுகின்றனர். இவர்களைவிட மேலதிகமாக 209 புலவர்களைச் சேர்த்து 410 புலவர்கள் பற்றிய தகவல்கள் தரும் நூலாகப் பாவலர் சரித்திர தீபகம் ஆக்கப்பட்டுள்ளது. காசிச் செட்டியவர்களின் நூலில் 202 புலவர்களில் 13 பேர் மட்டுமே இலங்கையைச் சேர்ந்தவர்கள். சதாசிவம்பிள்ளை அவர்கள் மேலும் 69 இலங்கைப் புலவர்களைச் சேர்த்து ஈழத்துப் புலவர்களின் எண்ணிக்கையை 82 ஆக உயர்த்தினார். இரண்டாவது பதிப்பு ஆணல்ட் சதாசிவம்பிள்ளையின் பாவலர் சரித்திர தீபகத்தினை பேராசிரியர் பொ. பூலோகசிங்கம் ஆராய்ச்சிக் குறிப்புகளுடன் தொகுத்த முதலிரு பாகங்களும் 1975 இலும் 1979 இலும் கொழும்பு தமிழ்ச்சங்க வெளியீடாக வெளிவந்தன. இவற்றையும் பார்க்கவும் சைமன் காசிச்செட்டி தமிழ் புளூட்டாக் வெளி இணைப்புகள் இந்த வாரம் கலாரசிகன், முனைவர். நீ.வ.கருப்புசாமி, தினமணி, டிசம்பர் 6, 2009 தமிழ் இலக்கியம் ஈழத்து நூல்கள் வரலாற்றியல் தமிழ் நூல்கள் 1886 தமிழ் நூல்கள் 19 ஆம் நூற்றாண்டுத் ஈழத்துத் தமிழ் நூல்கள்


e1f Published : 07 Apr 2020 08:17 AM Last Updated : 07 Apr 2020 08:29 AM கரோனா வைரஸ் நோய் தொற்றால் பாதிக்கப்பட்டுள்ள பிரிட்டன் பிரதமர் போரிஸ் ஜான்ஸனின் உடல்நிலை மோசமானதால், சாதாரண வார்டிலிருந்து தீவிர சிகிச்சைப்பிரிவுக்கு மாற்றப்பட்டார் என்று அரசு தரப்பு தகவல்கள் தெரிவிக்கின்றன. ஜான்ஸனுக்கு செயற்கை சுவாசம் தேவைப்படுவதால், அவரை ஐசியுவுக்கு மாற்றியதகவும், சுயநினைவுடன் இருப்பதாக மருத்துவமனை நிர்வாகம் தெரிவித்துள்ளது. போரிஸ் ஜான்ஸனுக்கு கரோனா வைரஸ் தொற்று இருப்பது கடந்த 10 நாட்களுக்கு முன்பே உறுதி செய்ய்பட்டாலும், தொடர்ந்து தனிமைப்படுத்திக்கொண்டு சிகிச்சை எடுத்து வந்தார். ஆனால் நேற்று திடீரென லண்டனில் உள்ள புகழ்பெற்ற புனித தாமஸ் மருத்துவமனையில் அனுமதிக்கப்பட்டார். மருத்துவமனையில் அனுமதிக்கப்படும் போது மிகவும் சோர்வாகவும், பரிதாபமான நிலையிலும் தனது வீட்டுஅறையிலிருந்து வெளியேறி மருத்துவமனைக்குச்சென்றார். இந்நிலையில் நேற்று உடல்நிலை மிகவும் ஆபத்தான நிலையை நோக்கி நகர்ந்ததால் உடனடியாக மருத்துவர்கள் தீவிர சிகிச்சைப்பிரிவுக்கு மாற்றினர் இதனால் தனது பொறுப்புகள் அனைத்தையும் வெளியுறவுத்துறை அமைச்சர் டோமினிக் ராப் கவனித்துக்கொள்வார் என பிரதமர் ஜான்ஸன் தெரிவித்தார். இதுகுறித்து பிரதமர் அலுவலகத்தின் செய்தித்தொடர்பாளர் கூறுகையில், “ பிரதமர் ஜான்ஸனின் உடல்நிலை மோசமானாதால் அவரை உடனடியாக தீவிர சிகிச்சைப் பிரிவுக்கு மாற்ற வேண்டும் என்று மருத்துவர்கள் முடிவெடுத்து மாற்றினர். இதனால், அவரின் பொறுப்புகள் அனைத்தும் வெளியுறவத்துறை அமைச்சர் டோமினிக் ராப் கவனிப்பார்” எனத் தெரிவிக்கப்பட்டது வெளியுறவுத்துறை அமைச்சர் டோமினிக் ராப் நிருபர்களிடம் கூறுகையில் “ ஜான்ஸனின் திட்டப்படி கரோனா வைரஸை வெற்றிகரமாக ஒழிக்கும் பணியில் பிரிட்டன் தொடர்ந்து ஈடுபடும். அரசின் வழக்கமான பணிகள் தொடர்ந்து நடக்கும். சிறந்த மருத்துவர்களை 2000 ் கொண்ட வல்லுநர்களின் கைகளில் பிரதமர் இருப்பதால், பாதுகாப்பாக இருக்கிறார், அவருக்கு சிறந்த மருத்துவசிகிச்ைச தொடர்ந்து அளிக்கப்பட்டு வருகிறது. இந்த அரசு தொடர்ந்து பிரதமர் ஜான்ஸன் வழிகாட்டலின்படிதான் செயல்படும். கரோனா வைரஸ் சவாலிலிருந்து நிச்சயம் இந்த நாடு மீளும்” எனத் தெரிவித்தார் புனித தாமஸ் மருத்துவர்கள் தரப்பில் கூறுகையில், “ பிரதமர் ஜான்ஸன் சுயநினைவுடன்தான் இருக்கிறார், அவருக்கு மூச்சுவிடுவதில் சிரமமும், அதீதமான காய்ச்சலும் இருந்தது, இது மேலும் அவரின் உடல்நிலையை மோசமாக்கும் என்பதால், அவருக்கு உடனடியாக செயற்கை சுவாசம் அளிக்க வேண்டியது இருந்ததால், அவரை தீவிர சிகிச்சைப் பிரிவுக்கு மாற்றினோம்” எனத் தெரிவித்தார் அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


இது எப்படி சாத்தியம்??? – என்பதை ஆராய்ந்து, கிடைத்த முடிவு நாசாவை மட்டுமல்ல, உலகை யே மிரள வைத்தது.


text: யாழ்ப்பாண மாவட்டம் (Jaffna District) இலங்கையின் 25 மாவட்டங்களில் ஒன்று. இது நாட்டின் வடகோடியில் அமைந்துள்ளது. மேற்கில் மன்னார் வளைகுடாவும், வடக்கிலும், கிழக்கிலும் இந்தியப் பெருங்கடலும், தெற்கில் யாழ்ப்பாணக் கடல்நீரேரியாலும் சூழப்பட்டுள்ளது. இலங்கையின் தலை போல் அமைந்துள்ள, யாழ்ப்பாணத் தீபகற்பத்தின் பெரும்பகுதியை இந்த மாவட்டம் உள்ளடக்கியுள்ளதுடன், தெற்கேயுள்ள பல தீவுகளும் இதனுள் அடங்கும். இத் தீபகற்பத்தினுள்ளிருக்கும், தொண்டமானாறு, உப்பாறு போன்ற கடல்நீரேரிகளால், இம்மாவட்டம் மூன்று பகுதிகளாகப் பிரிக்கப்பட்டுள்ளது. இப் பிரிவுகள், வலிகாமம், வடமராட்சி, தென்மராட்சி, தீவுப் பகுதி என அழைக்கப்படுகின்றன. இம் மாவட்டத்தின் தெற்கு எல்லையில், யாழ்மாவட்டத்தின் தெற்குப் பகுதியில் இருந்து 1984 பெப்ரவரியில் பிரிக்கப்பட்ட கிளிநொச்சி மாவட்டம் உள்ளது. காலநிலை யாழ்ப்பாண மாவட்டம் இலங்கையின் வறண்ட பிரதேசத்தில் அமைந்துள்ளது. வங்காள விரிகுடாவிலிருந்து வரும் வடகீழ்ப் பருவப்பெயர்ச்சிக் காற்றினால் மழையைப் பெறும் இப்பகுதி ஆண்டு தோறும் 1231 மிமீ மழை வீழ்ச்சியைப் பெறுகிறது. ஆகக்கூடிய மாதாந்த சராசரி வெப்பநிலை 29.5 C ஆகவும், குறைந்த வெப்பநிலை 25.2 C ஆகவும் உள்ளது. சராசரி ஈரப்பதன் --- ஆகும். தாவரவகை யாழ்ப்பாண மாவட்டத்துக்குச் செல்லும் எவருக்கும், அம் மாவட்டத்தின் தனித்துவமான தன்மையாகத் தெரியும் முதல் விடயம், மைல் கணக்கில் பரந்து கிடக்கும் பனந்தோப்புக்களாகும். மக்கள் யாழ் மாவட்டம் வரண்டதாகவும், அளவிற் சிறியதாகவும் இருந்தும், இது மிகவும் சனத்தொகைச் செறிவு மிக்கதாகும். ஐந்து மாவட்டங்களையும் 8848.11 ச.கிமீ பரப்பளவையும் கொண்ட வடமாகாணத்தில், 1025.2 ச.கிமீ அளவுக்குள் அடங்கியுள்ள இம்மாவட்டத்தினுள் 66.6% வீதமான மக்கள் வாழ்ந்ததாக 1981 ஆம் ஆண்டுக் கணக்கெடுப்புக் காட்டுகிறது. இங்கே தமிழர், முஸ்லிம்கள், சிங்களவர் எனும் மூவினத்தவரும் வாழ்ந்தாலும், யாழ்மாவட்டத்தின் மக்கள் தொகையில் மிகப்பெரும்பான்மையினர் இலங்கைத் தமிழர் ஆவர். சமய அடிப்படையில், இந்துக்கள் பெரும்பான்மையினராக உள்ளனர். கிறிஸ்தவர்கள், முஸ்லிம்கள் சிறுபான்மையாக உள்ளனர். பௌத்தர்கள் மிகக் குறைவே. நிர்வாகம் இலங்கை அரசாங்கத்தின் சார்பில் இம்மாவட்டத்தை நிர்வகிக்கும் அதிகாரி, மாவட்டச் செயலாளர் (முன்னர் அரசாங்க அதிபர்) என அழைக்கப்படுகிறார். இம்மாவட்டம் 15 பிரதேச செயலாளர் பிரிவுகளாக (முன்னர் உதவி அரசாங்க அதிபர் பிரிவுகள்) என அழைக்கப்படும் பல துணைப் பிரிவுகளாக வகுக்கப்பட்டுள்ளது. பிரதேச செயலாளர் பிரிவுகள் யாழ்ப்பாணம் நல்லூர் சங்கானை சண்டிலிப்பாய் தெல்லிப்பழை உடுவில் கோப்பாய் கரவெட்டி மருதங்கேணி பருத்தித்துறை சாவகச்சேரி ஊர்காவற்றுறை வேலணை காரைநகர் நெடுந்தீவு ஒவ்வொரு பிரதேச செயலாளர் பிரிவும் ஒரு பிரதேச செயலாளரின் கீழ் செயல்படுகின்றது. இந்தத் துணைப் பிரிவுகளும் மேலும் 434 கிராம சேவை அலுவலர் பிரிவுகளாகப் பிரிக்கப்பட்டுள்ளன. பிரதேச சபைகள் இவற்றைவிட மக்களால் தெரிவு செய்யப்படும் உள்ளூராட்சி நிர்வாக அமைப்பில் அடங்கும், மாநகரசபை, நகரசபை, மற்றும் பிரதேச சபைகளாகவும் யாழ்ப்பாண மாவட்டம் பிரிக்கப்பட்டுள்ளது. 2011 ஆம் ஆண்டில் யாழ்ப்பாண மாநகர சபை வல்வெட்டித்துறை நகரசபை பருத்தித்துறை நகரசபை சாவகச்சேரி நகரசபை பருத்தித்துறை பிரதேச சபை சாவகச்சேரி பிரதேச சபை நல்லூர் பிரதேச சபை காரைநகர் பிரதேச சபை ஊர்காவற்றுறை பிரதேச சபை நெடுந்தீவு பிரதேச சபை வேலணை பிரதேச சபை வலிகாமம் மேற்கு பிரதேச சபை வலிகாமம் வடக்கு பிரதேச சபை வலிகாமம் தென்மேற்கு பிரதேச சபை வலிகாமம் தெற்கு பிரதேச சபை வலிகாமம் கிழக்கு பிரதேச சபை வடமராட்சி தென்மேற்கு பிரதேச சபை பாதுகாப்பு ஏ-9 கண்டி-யாழ் நெடுஞ்சாலை 2006, ஆகத்து 11 முதல் மூடப்பட்டு 2009 ஆம் ஆண்டில் நான்காம் ஈழப்போர் முடிவுக்கு வந்ததை அடுத்து மீளத் திறக்கப்பட்டது. இவற்றையும் பார்க்கவும் யாழ்ப்பாணம் யாழ்ப்பாண அரசு யாழ்ப்பாண நகரம் யாழ்ப்பாண மாவட்டத்தில் உள்ள ஊர்களின் பட்டியல் யாழ்ப்பாண கிராம அலுவலர் பிரிவுகள் மேற்கோள்கள் வெளி இணைப்புகள் யாழ் மாவட்ட செயலகம் இலங்கையின் மாவட்டங்கள்


கொரோனா வைரஸ் தாக்கத்தை பொறுத்து ஊரடங்கை நீட்டிப்பது குறித்து முடிவு எடுக்கப்படும் என்று முதலமைச்சர் எடப்பாடி பழனிசாமி தெரிவித்துள்ளார். தமிழக முதலமைச்சர் எடப்பாடி பழனிசாமி சென்னை தலைமை செயலகத்தில் இன்று கொரோனா தடுப்பு நடவடிக்கைக்காக அமைக்கப்பட்டுள்ள 12 பணி குழுக்களுடன் முதலமைச்சர் எடப்பாடி பழனிசாமி காணொலி காட்சி மூலம் ஆலோசனை நடத்தினார். ஆலோசனைக்குப் பின் செய்தியாளர்களை சந்தித்த முதலமைச்சர் எடப்பாடி பழனிசாமி கூறியதாவது:- தமிழகத்தில் கொரோனா வைரஸ் தடுப்பு பணியில் 12 குழுக்கள் திறம்பட செயல்பட்டு வருகின்றன. தமிழகத்தில் 738 பேருக்கு கொரானா பாதிப்பு உறுதியான நிலையில் 8 பேர் உயிரிழந்துள்ளனர். விமான நிலையங்களில் 2.10 லட்சம் பேருக்கு கொரோனா பரிசோதனை நடைபெற்றுள்ளது. 19 ஆய்வகங்கள் மூலம் கொரோனா பரிசோதனை நடைபெற்று வருகிறது. 6,095 பேருக்கு இதுவரை சோதனை நடைபெற்றுள்ளது. 344 பேரின் முடிவுகள் வரவேண்டியுள்ளது. கொரோனா தடுப்புக்கான மருத்துவ உபகரணங்கள் அனைத்தும் கையிருப்பில் உள்ளன. முக கவசம், மாத்திரைகள் போதிய அளவுக்கு உள்ளன. 32,371 தனிமைப்படுத்தப்பட்ட படுக்கைகள் தயாராக உள்ளன. 3371 வெண்டிலேட்டர்கள் தயாராக உள்ளன. 2500 வெண்டிலேட்டர்கள் வாங்க உத்தரவிடப்பட்டுள்ளது. கொரோனா நோயாளிகளுக்காக 14,525 படுக்கைகள் தயார் நிலையில் உள்ளன. திருமண மண்டபங்களில் 73,863 பேர் தங்க வைக்கப்பட்டுள்ளனர். சுமார் 3 லட்சம் வெளிமாநில தொழிலாளர்களின் தகவல்கள் சேகரிக்கப்பட்டுள்ளது. தமிழகத்தில் கொரோனா பரிசோதனைக்காக 4 லட்சம் ரேபிட் டெஸ்ட் கிட்ஸ் வாங்க உத்தரவு பிறப்பிக்கப்பட்டுள்ளது. இன்றிரவு 50 ஆயிரம் ரேபிட் டெஸ்ட் கிட்ஸ் வர உள்ளது. 144 தடை உத்தரவை மீறியவர்களிடம் இருந்து ரூ.40 லட்சம் அபராதம் வசூலிக்கப்பட்டுள்ளது. அத்தியாவசியப் பொருள்கள் தங்குதடையின்றி கிடைக்க நடவடிக்கை எடுக்கப்பட்டுள்ளது. அண்டை மாநிலங்களில் இருந்து மளிகைப் பொருள்கள் கூட்டுறவுத்துறை மூலம் வாங்கப்படும். கொரோனா வைரஸ் தாக்கத்தை பொறுத்து ஊரடங்கை நீட்டிப்பது குறித்து முடிவு எடுக்கப்படும். தமிழகத்தில் 2-ம் நிலையில் உள்ள கொரோனா 3-ம் நிலைக்கு செல்ல வாய்ப்பு உள்ளது. இவ்வாறு முதலமைச்சர் எடப்பாடி பழனிசாமி தெரிவித்துள்ளார்.


9d6 கொரோனா வைரஸ் நோய் தொற்றால் பாதிக்கப்பட்டுள்ள பிரிட்டன் பிரதமர் பொரிஸ் ஜோன்சன் தீவிர சிகிச்சைப் பிரிவில் அனுமதிக்கப்பட்டதையடுத்து அவரின் பொறுப்புக்கள் அனைத்தும் வெளியுறவுத்துறை அமைச்சர் டோமினிக் ராப் கவனித்துக்கொள்கிறார் என பிரித்தானிய செய்திகள் தெரிவிக்கின்றன. கொரோனா வைரஸ் தாக்கத்தினால் பீடிக்கப்பட்டிருந்த பொரிஸ் ஜோன்சன் தன்னை தனிமைப்படுத்தி தனது கடமைகளை செய்து கொண்டிருந்தார். எனினும், அவரின் உடல்நிலை மோசமானதால், நேற்றைய தினம் சாதாரண வார்டிலிருந்து தீவிர சிகிச்சைப்பிரிவுக்கு மாற்றப்பட்டார் என்று அரசு தரப்பு தகவல்கள் தெரிவிக்கின்றன. ஜோன்ஸனுக்கு செயற்கை சுவாசம் தேவைப்படுவதால், அவரை ஐசியுவுக்கு மாற்றியதகவும், சுயநினைவுடன் இருப்பதாக மருத்துவமனை நிர்வாகம் தெரிவித்துள்ளது. பொரிஸ் ஜோன்சன் கொரோனா வைரஸ் தொற்று இருப்பது கடந்த 10 நாட்களுக்கு முன்பே உறுதி செய்ய்பட்டாலும், தொடர்ந்து தனிமைப்படுத்திக்கொண்டு சிகிச்சை எடுத்து வந்தார். ஆனால் நேற்று திடீரென லண்டனில் உள்ள புகழ்பெற்ற புனித தோமஸ் மருத்துவமனையில் அனுமதிக்கப்பட்டார். மருத்துவமனையில் அனுமதிக்கப்படும் போது மிகவும் சோர்வாகவும், பரிதாபமான நிலையிலும் தனது வீட்டுஅறையிலிருந்து வெளியேறி மருத்துவமனைக்குச்சென்றார். இந்நிலையில் நேற்று உடல்நிலை மிகவும் ஆபத்தான நிலையை நோக்கி நகர்ந்ததால் உடனடியாக மருத்துவர்கள் தீவிர சிகிச்சைப்பிரிவுக்கு மாற்றினர். இதேவேளை, தனது பொறுப்புகள் அனைத்தையும் வெளியுறவுத்துறை அமைச்சர் டோமினிக் ராப் கவனித்துக்கொள்வார் என பிரதமர் ஜோன்ஸன் தெரிவித்துள்ளார். இதுகுறித்து பிரதமர் அலுவலகத்தின் செய்தித்தொடர்பாளர் கூறுகையில், “ பிரதமர் பொரிஸ் ஜோன்ஸனின் உடல்நிலை மோசமானாதால் அவரை உடனடியாக தீவிர சிகிச்சைப் பிரிவுக்கு மாற்ற வேண்டும் என்று மருத்துவர்கள் முடிவெடுத்து மாற்றினர். இதனால், அவரின் பொறுப்புகள் அனைத்தும் வெளியுறவத்துறை அமைச்சர் டோமினிக் ராப் கவனிப்பார்” எனத் தெரிவிக்கப்பட்டது வெளியுறவுத்துறை அமைச்சர் டோமினிக் ராப் செய்தியாளர்களிடம் பேசியதாவது “ ஜோன்ஸனின் திட்டப்படி கொரோனா வைரஸை வெற்றிகரமாக ஒழிக்கும் பணியில் பிரிட்டன் தொடர்ந்து ஈடுபடும். அரசின் வழக்கமான பணிகள் தொடர்ந்து நடக்கும். சிறந்த மருத்துவர்களைக் கொண்ட வல்லுநர்களின் கைகளில் பிரதமர் இருப்பதால், பாதுகாப்பாக இருக்கிறார், அவருக்கு சிறந்த மருத்துவசிகிச்சை தொடர்ந்து அளிக்கப்பட்டு வருகிறது. இந்த அரசு தொடர்ந்து பிரதமர் ஜோன்ஸன் வழிகாட்டலின்படிதான் செயல்படும். கொரோனா வைரஸ் சவாலிலிருந்து நிச்சயம் இந்த நாடு மீளும்” என்று பதிலளித்துள்ளார். புனித தோமஸ் மருத்துவர்கள் தரப்பில் தகவல் வெளியிடுகையில், “ பிரதமர் ஜோன்ஸன் சுயநினைவுடன்தான் இருக்கிறார், அவருக்கு மூச்சுவிடுவதில் சிரமமும், அதீதமான காய்ச்சலும் இருந்தது, இது மேலும் அவரின் உடல்நிலையை மோசமாக்கும் என்பதால், அவருக்கு உடனடியாக செயற்கை சுவாசம் அளிக்க வேண்டியது இருந்ததால், அவரை தீவிர சிகிச்சைப் பிரிவுக்கு மாற்றினோம்” என்று குறிப்பிட்டுள்ளனர்.


text: ஜப்பானிய மொழியில், அணுகுண்டுக் குவிமாடம் (Atomic Bomb Dome) எனப் பொருள்படும் கென்பாக்கு டோம் (原爆ドーム) என்னும் பெயர் கொண்ட ஹிரோஷிமா சமாதான நினைவகம், ஜப்பானின், ஹிரோஷிமா நகரில் உள்ளது. இரண்டாம் உலகப் போரின்போது, அமெரிக்கா இந்த நகரத்தின் மீது முதலாவது அணுகுண்டைப் போட்டது. இந்த அணுகுண்டால் இந்தக்கட்டடம் நேரடியாகப் பாதிக்கப்பட்டது. ஆற்றல் மிக்க அணுகுண்டால் பாதிக்கப்பட்டும் அந்நகரத்தில் எஞ்சி நின்ற ஒரே கட்டடம் இதுதான். கட்டடத்தின் புறச்சுவர்கள் பாதிக்கப்பட்டாலும் இதன் குவிமாடம் பாதிக்கப்படவில்லை. நகரத்தை மீண்டும் உருவாக்கியபோது, இதை மீண்டும் கட்டாமல் அணுகுண்டின் அவலங்களை நினைவுகூரும்வகையில் இதை நினைவகமாக பராமரிக்க முடிவுசெய்யப்பட்டது. இது 26.ஆகத்து 1996 இல் யுனெஸ்கோ, பாரம்பரிய கட்டடமாக அறிவித்தது. இந்த கட்டடத்தை செக் குடியரசைச் சேர்ந்த ஜான் லெட்செல் (Jan Letzel) வடிவமைத்துள்ளார். இது கட்டப்பட்ட 1915 முதல் ஹிரோஷிமா வர்தக கண்காட்சியகம் என்ற பெயரில் பயன்பாட்டுக்கு வந்தது. 1933இல் ஹிரோஷிமா தொழிற்சாலை மேம்பாட்டு காட்சியகம் என்ற பெயர் மாற்றப்பட்டுப் பயன்படுத்தப்பட்டது. குறுங்கட்டுரைகள் நினைவகங்கள் சப்பானிய உலக பாரம்பரியக் களங்கள்


#SAvIND - அச்சமூட்டும் வேகம் எதிர் அசத்தல் துடுப்பாட்டம்!!! - தென் ஆபிரிக்கப் புயலை எதிர்கொள்ளுமா கோலியின் 'புதிய' இந்தியா


text: பயனுள்ள மென்பொருட்களின் புதிய பதிப்பை தரவிறக்கம் செய்ய [Thursday, 03/05/2012 08:20 AM] இணையத்தில் ஆயிரக்கணக்கான இலவச மென்பொருட்கள் இருப்பினும் ஒரு சில மென்பொருட்கள் தான் பயனுள்ளதாக உள்ளது. இந்த மென்பொருட்களின் புதிய பதிப்பை இங்கு தரவிறக்கம் செய்யலாம். Google Chrome: இணைய உலகில் மிகப்பெரிய இடத்தை நோக்கி வளர்ந்து கொண்டு இருக்கும் உலாவி. இரண்டாம் இடத்தில் இருந்த பயர்பொக்ஸ் உலாவியை பின்னுக்கு தள்ளி இரண்டாம் இடத்தை பிடித்துள்ளது. இப்பொழுது இந்த உலாவியின் புதிய பதிப்பு வெளியிடப்பட்டுள்ளது. Google Chrome Firefox: உலகில் அதிகமாக பயன்படுத்தப்படும் உலாவிகளில் பட்டியலில் மூன்றாவது இடத்தில் உள்ளது. கூகுள் குரோம் வந்த பிறகு இதன் வளர்ச்சி விகிதம் குறைந்தாலும் எண்ணற்ற வசதிகளை கொண்டுள்ளதால் நிறைய பேரின் விருப்பத்திற்கு உரிய மென்பொருளாகும். Firefox CCleaner: நாளுக்கு நாள் வளர்ந்து வரும் தொழில் நுட்பதிர்க்கு ஏற்ப நம் கணணியையும் பாதுகாப்பாக வைத்து கொள்வது நல்லது. நம் கணணியில் உள்ள தேவையில்லாத கோப்புகளை அழிக்க நம்மில் பெரும்பாலானோர் CCleaner என்ற இலவச மென்பொருளை உபயோகித்து கொண்டு இருக்கிறோம். கணணியில் வேண்டாத கோப்புகள், குக்கீஸ்களை மற்றும் இதர தேவையில்லாத கோப்புகளை கணணியில் இருந்து முற்றிலுமாக நீக்க உலகளவில் அனைவரும் விரும்பி உபயோகப்படுத்துவது இந்த CCleaner என்ற இலவச மென்பொருளாகும். CCleaner Share on Facebook


ஆந்திராவில் 74 வயது மூதாட்டி ஒருவர், இரட்டைக் குழந்தைகளை பெற்றெடுத்த செய்தி சில நாட்களுக்கு முன்னர் வைரலானது. ‘உலகின் வயதான பெற்றோர்' என்ற பெயரை வாங்கிய அந்த தம்பதிகள், குழந்தைகளை பத்திரமாக வீட்டுக்கு அழைத்துச் சென்றுள்ளனர். ஐ.வி.எப் (IVF) முறையில் கருத்தரித்த மங்கையம்மாவுக்கு குண்டூரில் உள்ள அஹல்யா நர்சரி மருத்துவமனையில், கடந்த செப்டம்பர் 5 ஆம் தேதி இரட்டைக் குழந்தைகள் பிறந்தன. 4 பேர் கொண்ட ஒரு மருத்துவர்கள் குழுவின் காண்காணிப்பின் கீழ் சிசேரியன் அறுவை சிகிச்சை மூலம், மங்கையம்மாவுக்கு இரட்டைக் குழந்தைகள் பிறந்தன. பிரசவம் ஆனதைத் தொடர்ந்து 74 வயதாகும் மங்கையம்மா மற்றும் 80 வயதாகும் அவரது கணவர் ராஜா ராவ் ஆகியோர் மருத்துவமனையின் இன்டென்சிவ் கேர் பிரிவில் வைக்கப்பட்டிருந்தனர். இரட்டைக் குழந்தைகள் பிறந்ததைத் தொடர்ந்து, ராவுக்கு நெஞ்சு வலி ஏற்பட்டதாக தகவல்கள் கசிந்தன. அதை மருத்துவமனைத் தரப்பு மறுத்துள்ளது. மங்கையம்மாவுக்கு தொற்று எதுவும் வந்துவிடக் கூடாது என்பதற்காக அவர் தொடர்ந்து ஐசியூ பிரிவில் இருந்தார். பிறந்த குழந்தைகளும் தேவையற்ற நோய் தொற்றை ஏற்படுத்திக் கொள்ளக்கூடாது என்பதற்கா ஐசியூ பிரிவில்தான் வைக்கப்பட்டிருந்ததாக தெரிவித்தனர் மருத்துவர்கள். மங்கையம்மாவும், ராவும் பல ஆண்டுகள் குழந்தைப் பெற்றுக் கொள்ள முயன்றுள்ளனர். அதைத் தொடர்ந்துதான் இந்த ஆண்டு ஜனவரி மாத்ததில் மங்கையம்மாவுக்கு ஐ.வி.எஃப் முறையில் கருத்தரிப்பு செய்யப்பட்டது. பிரசமவம் ஆனதையடுத்து, மங்கையம்மாவின் ஆரோக்கியத்தை மருத்துவர்கள் குழு தொடர்ந்து கண்காணித்து வந்தத 00004000 . தற்போது அவரது உடல்நிலை நன்றாக உள்ளதாக மருத்துவர்கள் கூறுகின்றனர். ஐ.வி.எஃப் முறையில் பிரசவம் செய்துகொள்ள மங்கையம்மா வந்தபோது, அவரது வயதை சொன்னாரா என்ற கேள்விக்கு மருத்துவமனை தரப்பு, “முதியவர்களுக்கு முறையான பிறந்த சான்றிதழ் இருப்பது அரிதானது. எனவே, அவர்களின் சரியான வயது அவர்களுக்கேத் தெரியாது” என்றது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


இமாலய முதலமைச்சரின் செயல் கவலை தருகிறது; இந்திய கிரிக்கெட் சபையின் செயலாளர் கூறுகின்றார் || Metro News Friday 9 Dec 2016 CONTACT US இந்திய கிரிக்கெட் சபையின் செயலாளர் கூறுகின்றார் 2016-03-03 10:48:16 இந்தியாவுக்கும் பாகிஸ்தானுக்கும் இடையில் தாரம்சலாவில் நடைபெறவுள்ள உலக இருபது 20 கிரிக்கெட் போட்டியின்போது பாதுகாப்பு வழங்குவது சிரமமான காரியம் என இமாலய பிரதேச முதலமைச்சர் கடிதமூலம் அறிவித்திருப்பது கவலை அளிப்பதாக இந்திய கிரிக்கெட் கட்டுப்பாட்டுச் சபை செயலாளர் அநுராக் தக்கூர் தெரிவித்துள்ளார். இந்தியாவுக்கும் பாகிஸ்தானுக்கும் இடையில் நடைபெறவுள்ள லீக் போட்டிக்கு பாதுகாப்பு அளிக்க முடியாது என மத்திய உள்துறை அமைச்சுக்கு எழுத்துமூலம் வட மாநில காங்கிரஸ் அரசின் தலைவராக செயற்படும் முதலமைச்சர் விர்பத்தரா சிங் அறிவித்துள்ளார். பாகிஸ்தான் தீவிரவாதிகளின் தாக்குதலில் பலியான இந்திய இராணுவ வீரர்களின் நினைவிடம் தாரம்சலா மைதானத்திற்கு அருகிலேயே அமைந்துள்ளது. அதன் காரணமாக பலியான இராணுவ வீரர்களின் குடும்ப உறுப்பினர்களின் உணர்வுகளை இப் போட்டி புண்படுத்தும் என அவர் சுட்டிக்காட்டியிருந்தார். எனவே இப் போட்டி அங்கு நடைபெறுவதை நமது இராணுவ வீரர்கள் விரும்பாவிட்டால் அதனை இமாலய பிரதேச கிரிக்கெட் சங்கம் ஏற்றுக்கொள்ளவேண்டும் என முதலமைச்சர் தனது கடிதத்தில் குறிப்பிட்டுள்ளார். உலக இருபது 20 கிரிக்கெட் போட்டிகளில் எட்டு போட்டிகள் தாரம்சலாவில் நடைபெறவுள்ளன. அவற்றில் அவுஸ்திரேலியாவுக்கும் நியூஸிலாந்துக்கும் இடையில் 18ஆம் திகதியும் இந்தியாவுக்கும் பாகிஸ்தானுக்கும் இடையில் 19ஆம் திகதியும் நடைபெறும் போட்டிகள் முக்கியம் பெறுகின்றன. தாரம்சலாவில் போட்டிகள் நடத்தப்படுவதற்கு இமாலய பிரதேசம் எதிர்ப்பு தெரிவிக்கவில்லை. ஆனால் பாகிஸ்தான் அங்கு விளையாடுவதையே இமாலய பிரதேசம் எதிர்க்கின்றது என சிங் தெரிவித்துள்ளார். எவ்வாறாயினும் விளையாட்டுத்துறையை அரசியலாக்கக் கூடாது என தக்கூர் குறிப்பிட்டுள்ளார். ‘‘சிங் தவறான போக்குடன் செயல்படுகின்றார். விளையாட்டுத்துறையையும் அரசியலையும் கலப்பது பொருத்தமற்றது’’ என ஆளும் பாரதீய ஜனதா கட்சியின் பாராளுமன்ற உறுப்பினரான அநுராக் தக்கூர் தெரிவித்துள்ளார். ‘‘உலக இருபது 20 போட்டிகளுக்கான மைதானங்கள் ஒரு வருடத்திற்கு முன்பே தீர்மானிக்கப்பட்டுவிட்டன. இதன் அடிப்படையிலேயே இரசிகர்கள், ஊடகவியலாளர்கள் தங்களது முன்பதிவுகளை செய்கின்றனர். அவர்களுக்கு சகல வசதிகளையும் செய்துகொடுக்க நாங்கள் உறுதி பூண்டுள்ளோம். கடைசி நேரத்தில் பாதுகாப்பு வழங்க முடியாது எனக் கூறுவதாவது மாநிலத்திற்கும் நாட்டிற்கு அவப்பெயரையே தேடிக்கொடுக்கும். அரசியல் தலையீடு இருக்கக்கூடாது என நான் கருதுகின்றேன்’’ என தக்கூர் மேலும் கூறியுள்ளார். ‘‘அசாம் மாநிலத்தினால் தெற்காசிய விளையாட்டு விழாவை நடத்த முடியுமானால், நூற்றுக்கும் மேற்பட்ட பாகிஸ்தானிய வீர, வீராங்கனைகளை பங்குபற்ற செய்ய முடியுமானால் இமாலய அரசுக்கு உலக இருபது 20 போட்டியை ஏன் நடத்தமுடியாது? அரசியல் எதுவும் இதில் இருக்கக்கூடாது என நான் கருதுகின்றேன். நாட்டின் தற்பெருமை காக்கப்படவேண்டும்’’ என இமாலய மாநிலத்தின் முன்னாள் முதலமைச்சர் ப்ரேம் குமார் தமுலின் மகனான தக்கூர் குறிப்பிட்டார்.


text: தலைநகர் கொழும்பில் வீதிகள் சுத்தமாகக் காணப்பட்டன. ஜப்பானிய கார்கள், மோட்டார்கள் சைக்கிள்களான நிசான், டெயோட்டோ, ஹொண்டா, யமகா, அதிக வேகத்தில் சென்றுகொண்டிருந்தன. காலணித்துவ ஆட்சிக் கட்டிடங்கள் பிரமாதகமாகக் காணப்பட்டன. இலங்கையில் மிக உயரமான கட்டிடமாக 152 மீற்றர் உயரம் கொண்ட உலக வர்த்தக நிலையம் காணப்படுகிறது. புதிய கட்டிடத் தொகுதிகள் காணப்பட்டன. அமான், தாஜ், ஹில்டன், இன்டர்கொன்டினன்டல் போன்ற ஹோட்டல்கள் சிறப்பான விதத்தில் இருக்கின்றன. இளைஞர்களின் டிஸ்கோ மற்றும் நிகழ்வுகள் இடம்பெற்றுக்கொண்டிருந்தன. நகரம் சுறுசுறுப்பாகக் காணப்பட்டது. இது இலங்கையின் தலைநகரக் காட்சிகள். ஆனால், சில மணித்தியால நேர பயணத்தின் பின்னர் நாட்டின் வட பகுதி இரவு 8 மணியுடன் மூடப்பட்டு விடுகிறது. ஒரு சில விளம்பரப் பலகைகள் பட்டணங்களில் காணப்பட்டன. அவற்றில் அநேகமானவை கையடக்கத் தொலைபேசி சேவைகளான மொபிட்டல் மற்றும் டயலொக் ஆகியவற்றின் விளம்பரங்களாகக் காணப்பட்டன. திருகோணமலை மற்றும் யாழ்ப்பாண நகர வீதிகளைத் தவிர ஏனைய பகுதிகளிலுள்ள வீதிகள் சீரற்றதாக இருந்தன. அதிகளவு பகுதிகளுக்கு இன்னமும் மின்சார வசதியில்லை. யுத்த காலப் பகுதியில் வடக்கில் சிறப்பாக வாழ்ந்தவர்கள் வெளியேறி விட்டனர். அமெரிக்கா, கனடா, பிரான்ஸ், பிரிட்டன் போன்ற மேற்கு நாடுகளுக்கு சென்று விட்டனர். இப்போதும் சிலர் மேற்காசியாவுக்கு சென்றுகொண்டிருக்கின்றனர். வெளிநாடுகளுக்கு செல்ல முடியாதவர்கள் இலங்கைக்குள் நிவாரண முகாம்களில் தங்கியுள்ளனர். மோதலின் போது 395000 பேர் இடம்பெயர்ந்திருந்த நிலையில், 80 ஆயிரம் தொடக்கம் 1 இலட்சம் பேர் வரை இறந்துவிட்டதாகக் கூறப்பட்டது. யுத்தம் முடிவடைந்து இரண்டே வருட காலத்தின் பின்னரும் வெறுமையின் அடையாளங்களைப் பார்க்கக்கூடியதாக இருந்தது. மோதலில் இடம்பெயர்ந்து சென்றவர்கள் இன்னமும் சொந்த இடங்களுக்குத் திரும்பி வரவில்லை. அவ்வாறு திரும்பி வந்த சிலரில் வி.முருகானந்தன் ஒருவராவார். அவர் 125 ரூபாவிற்கு தேங்காயை விற்பனை செய்தார். கொழும்பிலும் பார்க்க இதன் விலை இரண்டு அல்லது மூன்று மடங்காகும். அதிக விலையாக இருக்கிறதே என்று கேட்ட போது, என்ன செய்வது இங்கு காய்க்கும் மரங்கள் இல்லை. மக்கள் வறுமையில் வாடுகின்றனர் என்று கூறினார். 2011 இல் 8 இலட்சம் உல்லாசப் பயணிகள் இலங்கைக்கு வருகை தந்திருந்ததாக அரசாங்கம் கூறுகின்றது. 800 மில்லியன் டொலர் சம்பாத்தியம் கிடைத்ததாக அரசு தெரிவிக்கிறது. ஆனால், இலங்கைக்கு வரும் வெளிநாட்டு பயணிகளில் பெரும்பாலானோர் வட இலங்கைக்கு செல்வதில்லை. நான் மூன்று நாட்கள் அங்கு சென்றிருந்தேன். திருகோணமலையில் மூன்று அல்லது நான்கு சுற்றுலாப் பயணிகளையே கண்டேன். யாழ்ப்பாணத்திலிருந்து 113 கிலோமீற்றர் தூரத்தில் திருகோணமலை உள்ளது, நாட்டிலுள்ள அழகான கடற்கரையில் திருமலைக் கடற்கரையும் ஒன்றாகும். கணிசமான அளவு எண்ணிக்கையான இந்தியர்கள் ஆலயங்களைத் தரிசிக்க இங்கு வருகின்றனர். திருமலையின் நீலக்கடல் முன்னாள் சாய்வு நாற்காலியில் பிரகாசம் (90 வயது) அமர்ந்திருந்தார். தனது இரண்டு வயது பூட்டப் பிள்ளையான சிறுமி சைக்கிள் ஓடுவதைப் பார்த்துக்கொண்டிருந்தார். இலங்கை ரயில்வே துறையில் கிளீனராக இருந்த பிரகாசம் இப்போது பிரெஞ் கார்டின் என்று அழைக்கப்பட்ட கடற்கரை விடுதியின் உரிமையாளர். அதன் பெறுமதி சில இலட்சம் டொலர்களாகும். இந்த இடம் அவரின் மூதாதையரின் நிலமாகும். ஆனால், யுத்தம் ஆரம்பிக்கப்பட்ட போது அவர் அந்த இடத்தை விட்டு வெளியேற வேண்டியிருந்தது. அவருடைய நிலம், 80 களில் இந்திய அமைதிகாக்கும் படையின் அங்கு தங்கியிருந்துள்ளனர். யுத்தம் முடிவடைந்த பின்னர் பிரகாசம் இந்த இடத்திற்குத் திரும்பி வந்து விடுதியை அமைத்துள்ளார். புதிய வசதிகளைக் கண்டுள்ள போதிலும் 30 வருட கால யுத்தத்தை மறப்பது அவருக்கு கடினமாக உள்ளது. வடக்கில் ஐந்து நட்சத்திரங்கள் ஹோட்டல்கள் பற்றிய கதை காணப்படுகிறது. உப்பாலை மற்றும் ஆலைத் தொழிற்சாலைகள் பற்றியும் பேசப்படுகிறது. மேற்குலகிற்குப் புலம்பெயர்ந்தவர்கள் அதிகளவில் திரும்பிவந்துள்ளனர். அங்கு அவர்கள் பொருளாதாரப் பின்னடைவு ஏற்பட்டு பெருமளவானோர் திரும்பி வந்துள்ளனர். இல்லாவிடில் புலம்பெயர்ந்தவர்களிடமிருந்து வரும் பெருந்தொகை பணம் தெற்குடன் ஒப்பிடும் போது வடக்கில் அதிகளவு இருக்குமென்று ஏற்றுமதியாளர் ஒருவர் கூறுகிறார். 2011 இல் வெளிநாடுகளில் பணிபுரியும் இலங்கைத் தொழிலாளர்கள் அனுப்பிய பணம் 5.2 பில்லியன் பணம் என்று கப்ரால் கூறுகிறார். 2012 இல் இத்தொகை 6.5 பில்லியனாக அதிகரிக்குமென அவர் கூறுகிறார். வடக்கை மீளக் கட்டியெழுப்ப 31 திட்டங்களில் பில்லியன் டொலர்களுக்கும் மேல் முதலீடு செய்ய அரசாங்கம் திட்டமிடுகிறது. வீதி நிர்மாணத் திட்டங்களின் சீனக் கம்பனிகளின் பிரசன்னம் காணப்படுகிறது. புதிதாக நிர்மாணிக்கப்படும் வீடுகள் பாடசாலைகள், மருத்துவ மனைகளில் இந்தியர்கள் சம்பந்தப்பட்டுள்ளனர். தற்போது 2005 குடும்பங்களைத் தவிர ஏனையவர்கள் இடம்பெயர்ந்தோர் தங்கியிருந்த நிலையங்களை விட்டு திரும்பிச் சென்றுள்ளதாகக் கூறப்படுகிறது. 11 ஆயிரம் முன்னாள் போராளிகளில் சுமார் 3500 பேர் விடுவிக்கப்பட்டுள்ளனர். நகரமொன்றிலிருந்த ஆட்டோ சாரதி ஒருவர் தான் புலி உறுப்பினராக யுத்த காலத்தில் இருந்ததாகக் கூறினார். அவர் கிராமத்திலிருந்த தனது கடையில் எனக்கு தேநீர் தந்து உபசரித்தார். இப்போது முன்னாள் போராளிகள் பலர் ஆட்டோ சாரதிகளாகவும் கனரக வாகனம் ஓட்டுபவர்களாகவும் வீதி ஒப்பந்தக்காரர்களாகவும் பணிபுரிகின்றனர். பெயர்ப் பலகைகள் சுவரொட்டிகளில் ஜனாதிபதி மகிந்த ராஜபக்ஷவின் படமே காணப்படுகிறது. புலிகளைப் பற்றிக் கதைப்பதற்கு மக்கள் தயங்குகின்றனர். ராஜபக்ஷ தலைமையில் அரசாங்கம் என்ன செய்துள்ளது என்பது பற்றி அவர்கள் தயங்குகின்றனர். ஏனெனில், சகல இடங்களிலும் உளவாளிகளின் பிரசன்னம் இருக்குமென அவர்கள் அஞ்சுகின்றனர். தமிழர்களுக்கு எதிரான சமூக, பொருளாதார பாரபட்ச விவகாரம் இப்போது பேசப்படுவதில்லை. ஆயுதம் தரித்த படையினரை சகல இடங்களிலும் பார்க்கக்கூடியதாக இருக்கிறது. நீண்ட காலத்திற்கு தங்களுக்கு வேலைவாய்ப்பு கிடைக்காது போனால் மீண்டும் தமிழ் மக்கள் மோதலில் ஏற்பட வேண்டிய நிலைமை ஏற்படுமென்று அச்சம் தெரிவிக்கப்படுகிறது. மக்களின் வாழ்வாதாரத்தை மீள ஏற்படுத்திக் கொடுப்பது அரசாங்கம் எதிர்நோக்கும் பாரிய சவாலாக இருக்கிறது. 2009 மே யில் நிலத்திற்கான யுத்தம் முடிவடைந்திருக்கக் கூடும். ஆனால், மனதில் உள்ள யுத்தமானது இல்லாமல் செய்யப்படுவதற்கு அதிகளவு செய்யப்பட வேண்டிய தேவைகள் காணப்படுகின்றன. இவ்வாறு, இலங்கைக்கு வருகை தந்த தனது நேரடி அனுபவங்கள் பற்றி ஈ.நரசிம்மன் ரெடீவ்.கொம் இணையத்தளத்தில் எழுதியுள்ளார்


text: தொடர்கதை | யெஸ்.பாலபாரதி | Page 2 Tag Archives: தொடர்கதை மந்திரச்சந்திப்பு-12 மீண்டும் உருவமில்லாது வந்த குரலைக் கேட்டு, நடுங்கினான் அருள்வளன். "வளா, நீ அச்சப்படத்தேவை இல்லை." என்றது அக்குரல். "சொல்லுறது எல்லாம் சரி. ஆனா.. ஆளைக்காணோமே." "நான் தான் உன் முன்னாடியே இருப்பதாகச்சொல்கிறேனே" என்றது அந்த மெல்லியகுரல். "நீயும் சொல்லுற.. ஆன என்னுடைய கண்ணுக்கு எதுவுமே தெரியமாட்டேங்குதே.." "உன் அளவிலேயே பார்த்துக்கொண்டிருக்கிறாயே.. கொஞ்சம் கீழே பார்" ... Continue reading → Posted in சிறுவர் இலக்கியம் | Tagged கின்னரர், கொரோனா_நாட்கள், சிறுவர் இலக்கியம், சிறுவர் கதை, தொடர்கதை, மந்திரச்சந்திப்பு | Leave a comment


text: கணிப்பொறி மென்பொருள் அல்லது மென்பொருள் என்பது கணிப்பொறி நிரல்கள் மற்றும் கணிப்பொறிகளால் படிக்கவும் எழுதப்படவும் முடிகின்ற மற்றும் பிற வகைப்பட்ட தகவல் போன்ற எண்ணிம முறையில் சேமிக்கப்படும் தரவு என்று முதன்மையாகப் பயன்படுத்தப்படுகின்ற பொதுவான ஒரு சொல்லாகும். இன்று இந்தச் சொல் திரைப்படச் சுருள், நாடாக்கள் மற்றும் பதிவுப்பொருட்கள் போன்று வழக்கமாக கணிப்பொறியோடு தொடர்புகொண்டிராத தரவையும் உள்ளடக்கியிருக்கிறது.. இந்த சொற்பதம் வன்பொருள் (அதாவது உடலியல் சாதனங்கள்) என்ற பழைய சொல்லுக்கு முரணாக இருக்கும் விதத்தில் உருவாக்கப்பட்டிருக்கிறது; வன்பொருள் என்பதற்கு முரணாக மென்பொருள் என்பது கண்ணுக்குப் புலப்படாதது, அதாவது "தொட இயலாதது" என்பதைக் குறிக்கிறது.. மென்பொருள் என்பதும் சிலசமயங்களில் மிகவும் குறுகலான பொருளிலேயே, அதாவது பயன்பாட்டு மென்பொருட்கள் என்பதாக மட்டுமே பயன்படுத்தப்படுகிறது. எடுத்துக்காட்டுகள்: பயன்பாட்டு மென்பொருள், பயனர்களுக்கு பயன்மிக்க வேலையை செய்துதரும் வேர்ட் பிராசஸர்கள் போன்றவை. தளநிரல், உடனிணைக்கப்பட்ட முக்கியப் பலகைகள் அல்லது மற்ற வகைப்பட்ட ஒருங்கிணைந்த வன்பொருள் கடத்திகளிலான மின்னனுரீதியில் நிரல்படுத்தப்பட்ட நினைவக சாதனங்களுக்கான, மென்பொருள் நிரல்படுத்தப்பட்ட உறைவிடம். மையநிரல், விநியோகிகப்பட்ட அமைப்புக்களைக் கட்டுப்படுத்தவும் ஒருங்கிணைக்கவும் செய்கிறது. அமைப்பு மென்பொருள் கணக்கீட்டு மூலாதாரங்களைக் மற்றும் பயனர்களுக்கான வசதிவாய்ப்பினை வழங்கும் இயங்கு தளங்களைக் கொண்டிருக்கிறது . மென்பொருள் பரிசோதனை என்பது மேம்படுத்தல் மற்றும் நிரல்படுத்தலின் செயற்களம் சார்ந்தது. மென்பொருள் பரிசோதனை என்பது பரிசோதனைக்கான பல முறைகளையும் உள்ளிட்டிருக்கிறது என்பதுடன் தனிநபராலோ அல்லது குழுவினராலோ பயன்படுத்தப்படுவதற்கு வெளியிடப்படும் முன்னர் மென்பொருள் தயாரிப்பைப் பொருத்தமானது என்று பிரகடனப்படுத்துகிறது. சோதனைநிரல், இது எல்லா பயனீடுகளுக்கும் ஒரு பொதுச் சொல்லாகவோ கொள்கலன் சொல்லாகவோ இருக்கிறது என்பதுடன் மென்பொருள் தொகுதியைச் சோதிப்பதற்கு இணையாகச் செயல்படும் பயன்பாட்டு மென்பொருளாகவும் இருக்கிறது, ஆனால் அவசியம் இவை செயல்பாட்டு நோக்கங்களுக்காக பங்களிக்கும் விருப்பத்தேர்வாக இருக்க வேண்டிய அவசியமில்லை. இதேபோன்று, சோதனைநிரல் நிலைப்படுத்தப்பட்ட உருவரை அல்ல ஆனால் பயன்பாட்டு மென்பொருள் அல்லது அதனுடைய துணைத்தொகுதிகளுக்கான வேலைச் சூழலாகும். வீடியோ கேம்கள் (வன்பொருள் பகுதியைத் தவிர்த்து) வலைத்தளங்கள் மேலோட்டப் பார்வை மென்பொருள் என்பது இலக்க முறையில் சேமி்க்கப்பட்ட தரவு கொண்டிருக்கக்கூடிய பல்வேறு வடிவங்கள் மற்றும் பாத்திரங்களை உள்ளடக்கியிருக்கிறது என்பதுடன் கணிப்பொறியில் (அல்லது அதேபோன்ற அமைப்பில்) செயல்படுவது, இந்தத் தரவு சிபியூ விற்கான குறியெழுத்தாகவோ அல்லது பிற பொருள் விளக்கியாகவோ பயன்படுத்தப்படுகிறதா அல்லது இது மற்ற வகைப்பட்ட தகவலைக் குறிக்கிறதா என்பது பொருட்டல்ல. இவ்வாறு மென்பொருள் என்பது வழக்கமான நிரலாக்க மொழிகள், உரையாக்க மொழிகள், நுண்குறியெழுத்து அல்லது எஃப்பிஜிஏ போன்ற பல்வேறு உத்திகளைப் பயன்படுத்தி மேம்படுத்தப்படக்கூடிய பரந்த அளவிலான தயாரிப்புகளை உடனிணைத்துக்கொண்டதாக இருக்கிறது. இவ் வகையான மென்பொருள், ஹெச்டிஎம்எல், பிஹெச்பி, பெர்ல், ஜேஎஸ்பி, ஏஎஸ்பி.நெட், எக்ஸ்எம்எல், போன்ற மொழிகள் மற்றும் வடிவமைப்புப் பணிகளில் உருவாக்கப்படும் வலைப் பக்கங்கள் மற்றும் சி, சி++, ஜாவா, சி# அல்லது ஸ்மால்டாக் போன்ற மொழிகளில் உருவாக்கப்பட்ட ஓபன்ஆபீஸ், மைக்ரோசாஃப்ட் வேர்ட் போன்ற டெஸ்க்டாப் பயன்பாடுகள் ஆகியவற்றை உள்ளடக்கியிருக்கிறது. பயன்பாட்டு மென்பொருள் வழக்கமாக லினக்ஸ் அல்லது மைக்ரோசாஃப்ட் விண்டோஸ் போன்ற உள்ளுறையும் இயங்கு தளங்களில் செயல்படுகின்றன. மென்பொருள் (அல்லது தளநிரல்) வீடியோ கேம்களிலும் வாகனங்கள், தொலைக்காட்சிகள் மற்றும் பிற நுகர்வோர் மின்னணு சாதனங்களின் லாஜிக் அமைப்புக்களின் உருவரையாக்க பாகங்களிலும் பயன்படுத்தப்படுகின்றன. கணிப்பொறி மென்பொருள் என்பது மென்பொருளை சேமித்தும் செயல்நிறைவேற்றவும் (அல்லது செயல்படுத்தவும்) தேவைப்படும் உள்ளார்ந்த உள்ளிணைப்புகள் மற்றும் சாதனங்களை உடனிணைந்துக் கொண்டுள்ள கணினி வன்பொருள் (வன்பொருள்) என்பதிலிருந்து வேறுபடுத்திக் காட்டப்படுவதற்கென்றே இவ்வாறு அழைக்கப்படுகிறது. மிகக்குறைந்த அளவில் செயல்நிறைவேற்ற குறியெழுத்து தனிப்பட்ட நிகழ்ப்படுத்திக்கென்றே உள்ள இயந்திர மொழி்க் குறிப்புகளை உள்ளிட்டிருக்கிறது. ஒரு இயந்திர மொழி முன்பிருந்த நிலையிலிருந்து கணிப்பொறியின் நிலையை மாற்றும் நிகழ்படுத்தி அறிவுறுத்தல்களைக் குறிப்பிடும் பைனரி மதிப்புக் குழுக்களை உள்ளிட்டதாக இருக்கிறது. ஒரு குறிப்பிட்ட தொடராக்கத்தில் கணினியின் நிலையை மாற்றுவதற்காக அறிவுறுத்தல்களின் தொடர்வரிசைக்கு நிரலாக்கங்கள் கட்டளையிடுகின்றன. இது வழக்கமாக இயந்திர மொழியைக் காட்டிலும் மனிதர்களுக்கு பயன்படுத்த சுலபமாகவும் மிகுந்த பயன்மிக்கதாகவும் இருக்கும் (இயற்கை மொழிகள் போன்று) உயர் மட்ட நிரலாக்க மொழிகளில் எழுதப்படுகின்றன. உயர்மட்ட மொழிகள் இயந்திர மொழி இலக்கு குறியெழுத்திற்கு தொகுக்கப்படுகின்றன அல்லது பொருள் விளக்கம் செய்யப்படுகின்றன. மென்பொருளானது தொகுப்பு மொழியிலும் எழுதப்படலாம், குறிப்பாக இயற்கை மொழி அகரவரிசையைப் பயன்படுத்தும் இயந்திர மொழியின் நினைவூட்டு வெளிப்பாடு. தொகுப்பு மொழி ஒரு தொகுப்பி வழியாக ஆப்ஜெக்ட் குறியெழுத்தாக தொகுப்பாக்கம் செய்யப்பட வேண்டும். "மென்பொருள்" என்ற சொல் இந்தப் பொருளில் முதன்முறையாக 1958 இல் ஜான் டபிள்யு.டர்க்கி அவர்களால் பயன்படுத்தப்பட்டது. கணினி அறிவியல் மற்றும் மென்பொருள் பொறியியலில் கணினி மென்பொருள் என்பது எல்லா கணினி நிரல்களுமாகும். மிகவும் நவீன மென்பொருளுக்கு அடிப்படையாக உள்ள கோட்பாடு 1935 ஆம ஆண்டில் ஆலன் டூரிங் அவர்களால், அவருடைய எண்ஸ்டைடங்ஸ்பிராப்ளத்திற்கான (முடிவுசெய்யும் கணிதம்) பயன்பாட்டுடன் கூடிய கணக்கிடக்கூடிய எண்கள் கட்டுரையில் முதல்முறையாக முன்மொழியப்பட்டிருக்கிறது. மென்பொருள் வகைகள் நடைமுறை கணினி அமைப்புகள் மென்பொருள் அமைப்புகளை மூன்று முக்கிய வகைகளாகப் பிரிக்கின்றன: அமைப்பு மென்பொருள், நிரலாக்க மென்பொருள் மற்றும் பயன்பாட்டு மென்பொருள், இருப்பினும் இந்த வேறுபாடு விதிகளுக்கு உட்படாது என்பதுடன் தெளிவற்றதாகவே இருந்து வருகிறது. அமைப்பு மென்பொருள் அமைப்பு மென்பொருள் கணிப்பொறி வன்பொருளையும் கணிப்பொறி அமைப்பையும் செயல்படுத்த உதவுகிறது. இது பின்வரும் இணைகளை உள்ளடக்கியிருக்கிறது: சாதன இயக்கிகள் இயங்கு தளம் சர்வர்கள் பயனீடுகள் விண்டோ சிஸ்டம்ஸ் பயன்படுத்தப்படும் குறிப்பிட்ட கணினியின் விவரங்கள் தொடர்ந்து சிக்கலானதாகவே இருப்பதிலிருந்து பயன்பாடுகள் நிரலாக்குநருக்கான சுமையைக் குறைப்பதே அமைப்பு மென்பொருளின் நோக்கமாகும், இது தகவல்தொடர்பு சாதனங்கள், அச்சிடும் சாதனங்கள், சாதன வாசிப்பான்கள், காட்சியமைப்புகள் மற்றும் விசைப்பலகைகள் போன்ற துணைப்பொருட்களையும், நினைவகம் மற்றும் நிகழ்படுத்தியை பாதுகாப்பான மற்றும் நிலைப்படுத்தப்பட்ட முறையாக கணிப்பொறி மூலாதாரங்களுக்கான பிரிப்பு ஆகியவற்றையும் உள்ளடக்கியிருக்கிறது. உதாரணங்கள்- விண்டோஸ் எக்ஸ்பி, லினக்ஸ், மற்றும் மேக் ஓஎஸ் எக்ஸ். நிரலாக்க மென்பொருள் நிரலாக்க மென்பொருள் வழக்கமாக கணிப்பொறி நிரலாக்கங்களை எழுதுவதில் நிரலாக்குனருக்கு உதவுவதற்கென்று கருவிகள் மற்றும் மிகவும் வசதியான முறையில் வேறுபட்ட நிரலாக்க மொழிகளைப் பயன்படுத்தும் மென்பொருளையும் வழங்குகின்றன. இந்தக் கருவிகளில் உள்ளடங்குவன: தொகுப்பிகள் டீபக்கர்கள் இண்டர்பிரட்டர்கள் லின்கர்கள் டெக்ஸ்ட் எடிட்டர்கள் ஒரு ஒருங்கிணைந்த உருவாக்கச் சூழல் என்பது (ஐடிஇ) இந்த செயல்பாடுகள் அனைத்தையும் கையாள்வதற்கு முயற்சிக்கும் ஒற்றைப் பயன்பாடாக இருக்கிறது. பயன்பாட்டு மென்பொருள் பயன்பாட்டு மென்பொருள் ஒன்று அல்லது அதற்கு மேற்பட்ட குறிப்பிட்ட (நேரடியாக கணினி மேம்பாடு தொடர்புடையது) வேலைகளை செய்துமுடிக்க பயனர்களுக்கு உதவுகிறது. வழக்கமான பயன்பாடுகளில் உள்ளவை: தொழில்துறை தானியக்கம் தொழில் மென்பொருள் வீடியோ கேம்ஸ் நுண்ணலகு ரசாயனம் மற்றும் திடநிலை இயற்பியல் மென்பொருள் தகவல்தொடர்புகள் (அதாவது இணையத்தளம் மற்றும் அதில் உள்ளடக்கப்பெறும் அனைத்தும்) தரவுத்தளங்கள் கல்வித்துறை மென்பொருள்( தற்போது இவை இந்தியாவில் பிரபலமடைந்து வருகின்றன ) மருத்துவ மென்பொருள் இராணுவ மென்பொருள் மூலக்கூறு மாதிரியாக்க மென்பொருள் இமேஜ் எடிட்டிங் வீடியோ எடிடிங் ஸ்பிரெட்ஷீட் போலியாக்க மென்பொருள் வேர்ட் பிராசஸிங் முடிவெடுத்தல் மென்பொருள் முப்பரிமான வரைகலை மென்பொருள் கணக்குப் பதிவியல் மென்பொருள் சம்பளப் பட்டியல் மென்பொருள் பரந்துவிரிந்த தலைப்புகளுக்கான பயன்பாட்டு மென்பொருள் இருப்பதுடன் அவற்றில் தாக்கமேற்படுத்தவும் செய்கின்றன. மென்பொருள் தலைப்புகள் கட்டுமானம் நிரலாக்குனர்களைக் காட்டிலும் பயனர்கள் இவற்றைப் வேறுபட்ட விதத்தில் பார்க்கின்றனர். நவீன பொதுப்பயன்பாட்டு கணினிகளை (எம்பட்டட் சிஸ்டம்கள், அனலாக் கணினிகள் மற்றும் சூப்பர் கணினிகளுக்கு எதிரானதாக), தளம், பயன்பாடு மற்றும் பயனர் மென்பொருள் என மூன்று அடுக்குகளிலான மென்பொருள் பல்வேறுவிதமான வேலைகளைச் செய்வதை பயன்படுத்துனர்கள் காண்கின்றனர்: . தளம் மென்பொருள்: தளம் என்பது தளநிரல், சாதன இயக்கிகள், ஒரு இயங்கு தளம் மற்றும் வகைமாதிரியாக ஒரு கிராபிக்கல் பயனர் இடைமுகம் ஆகியவற்றை உள்ளிட்டிருக்கிறது, இது மொத்தத்தில் கணினி மற்றும் அதனுடைய துணைப்பொருட்களோடு (உடனிணைந்த சாதனம்) ஒருங்கிணைந்த முறையில் பயனர் செயல்படுவதற்கு உதவுகிறது. தளம் மென்பொருள் கணிப்பொறியுடன் இணைந்தே வருகிறது. ஒரு பிசியில் நீங்கள் சாதாரணமாக தளம் மென்பொருளை மாற்றிக்கொள்வதற்கான திறன் உங்களுக்கு இருக்கிறது. பயன்பாட்டு மென்பொருள்: மென்பொருளை பற்றி நினைக்கையில், பெரும்பாலான பயனர்கள் பயன்பாட்டு மென்பொருள் அல்லது பயன்பாடுகளை தான் நினைக்கிறார்கள். ஆஃபீஸ் ஸ்யூட் மற்றும் வீடியோ கேம்ஸ் ஆகியவை வகைமாதிரியான உதாரணங்களாகும். பயன்பாட்டு மென்பொருள் எப்பொழுதும் கணிப்பொறி வன்பொருளிலிருந்து தனித்தே வாங்கப்படுகிறது. சிலநேரங்களில் பயன்பாடுகள் கணிப்பொறியுடன் சேர்ந்தே வருகின்றன, ஆனால் அது தனிப்பட்ட பயன்பாடுகளாகத்தான் செயல்படும் என்ற உண்மையை மாற்றிவிடுவதில்லை. பயன்பாடுகள் வழக்கமாக இயங்கு தளத்திலிருந்து தனித்திருக்கும் நிரல்களாகும், இருப்பினும் அவை குறிப்பிட்ட தளங்களுக்கென்றே வடிவமைக்கப்பட்டிருக்கின்றன. பெரும்பாலான பயனர்கள் இருமமாக்கிகள், தரவுத்தளங்கள் மற்றும் இதர "அமைப்பு மென்பொருள்" ஆகியவற்றை பயன்பாடுகள் என்றே நினைத்துக்கொண்டிருக்கின்றனர். பயனர்-எழுதிய மென்பொருள்: இறுதிப் பயனர் மேம்படுத்துனர், பயனரின் குறிப்பிட்ட தேவைகளை பூர்த்திசெய்வதற்கு அமைப்புக்களை வடிவமைக்கிறார். பயனர் மென்பொருள் ஸ்பிரெட்ஷீட் டெம்ப்லட்டுகள், வேர்ட் பிராசஸரை உள்ளிட்டிருக்கிறது [தளம் மென்பொருள்: தளம் என்பது தளநிரல், சாதன இயக்கிகள், ஒரு இயங்குதளம் மற்றும் வகைமாதிரியாக கிராபிகல் பயனர் இடைமுகம் ஆகியவற்றை உள்ளிட்டிருக்கிறது, மொத்தத்தில் இது பயனரை கணிப்பொறியோடும் அதனுடைய துணைப்பொருட்களோடும் (உடனிணைந்த சாதனம்) ஒருங்கிணைந்து செயல்பட அனுமதிக்கிறது. தளம் மென்பொருள் கணி்னியுடன் இணைந்தே வருகிறது. ஒரு பிசியில் தள மென்பொருளை மாற்றுதற்கான திறன் உங்களுக்கு வழங்கப்படுகிறது. மின்னஞ்சல் பிரிப்பான்கள்கூட ஒருவகையான பயனர் மென்பொருளாகும். பயனர்கள் இந்த மென்பொருளை தாங்களாகவே உருவாக்கிக்கொள்கின்றனர் என்பதோடு இது எவ்வளவு முக்கிமானது என்பதையும் மேற்பார்வையிடுகின்றனர். தன்னியல்பான பயன்பாட்டு பேக்கேஜ்களில் பயனர் எழுதிய மென்பொருள் எவ்வளவு திறனோடு ஒருங்கிணைக்கப்பட்டிருக்கிறது என்பதைப் பொறுத்து பல பயனர்களும் அசலான பேக்கேஜ்கள் மற்றும் உடன் பணிபுரிபவர்களால் சேர்க்கப்பட்டவற்றிற்கும் இடையில் உள்ள வேறுபாட்டை பயனர்கள் தெரிந்துகொண்டிராமல் இருக்கலாம். ஆவணமாக்கல் பெரும்பாலான மென்பொருள்களும் மென்பொருள் ஆவணமாக்கலைக் கொண்டிருப்பதால் ஒரு நிரல் என்ன செய்கிறது மற்றும் அதைப் பயன்படுத்துவது எப்படி என்பதை இறுதிப் பயனர் புரிந்துகொள்கிறார். தெளிவான ஆவணமாக்கம் இல்லாமல் மென்பொருள் பயன்படுத்துவதற்கு கடினமானதாக இருக்கலாம் - குறிப்பாக இது ஃபோட்டோஷாப் அல்லது ஆட்டோகேட் போன்று மிகவும் சிறப்புவாய்ந்த மற்றும் சிக்கலான மென்பொருளாக இருக்கும்போது அவ்வாறு ஏற்படலாம். மேம்படுத்துனர் ஆவணமாக்கலும் இருக்கலாம், குறியெழுத்துக்கள் குறிப்புகளாகவோ மற்றும்/அல்லது தனித்தனி ஆவணங்களாகவோ இருக்கலாம் என்பதோடு இந்த நிரல்கள் எவ்வாறு செயல்படுகின்றன மற்றும் எவ்வாறு மேம்படுத்த முடியும் என்பதையும் விவரமாக தெரிவிக்கின்றன. நூலகம் ஒரு செயல்நிறைவேற்றக்கூடியது என்பது நேரடி செயல்நிறைவேற்றத்திற்கு எப்போதுமே போதுமான அளவிற்கு முழுமையடையச் செய்வதில்லை. மென்பொருள் நூலகங்கள் பிற பயன்பாடுகளோடு இணைந்திருக்கக்கூடிய செயல்பாடுகள் மற்றும் செயல்பாட்டின் தொகுப்புக்களை உள்ளிட்டிருக்கின்றன. இயங்கு தளங்கள் உள்ளிட்டிருக்கும் பல நிலைப்படுத்தப்பட்ட மென்பொருள் நூலகங்கள் மற்றும் பயன்பாடுகள் ஆகியவை அவற்றின் சொந்த நூலகங்களுக்குள்ளாகவே விநியோகிக்கப்பட்டவையாக இருக்கின்றன. தரநிலை மென்பொருளானது வெவ்வேறு நிரலாக்க மொழிகள், இயங்கு தளங்கள் மற்றும் செயல்பாட்டு சூழல்களில் வடிவமைக்கப்படுகின்றன என்பதால் மென்பொருள் தரநிலை தேவைப்படுகிறது, இதனால் வெவ்வேறு மென்பொருள்கள் ஒன்றையொன்று புரிந்துகொள்ளவும் தகவலைப் பரிமாறிக்கொள்ளவும் செய்கின்றன. உதாரணத்திற்கு, ஒரு மின்னஞ்சல் மைக்ரோசாஃப்ட் அவுட்லுக்கிலிருந்து அனுப்பப்படுகிறது என்றால் அது யாஹூ!மெயில் மற்றும் நிலையெதிர் மாறாகவும் படிக்கப்படுவதாக இருக்க வேண்டும். செயல்படுத்துதல் கணிப்பொறி மென்பொருள் "கணிப்பொறியின் சேமிப்பகத்திற்குள்ளாக" (வன் வட்டு, நினைவகம் அல்லது ரேம்) பதிவேற்றம் செய்யப்படுகிறது. மென்பொருள் ஏற்றப்பட்டவுடன் கணிப்பொறியானது மென்பொருளை செயல்படுத்தும் திறனைப் பெறுகிறது. இது பயன்பாட்டு மென்பொருளிலிருந்து அமைப்பு மென்பொருள் ஊடாக அறிவுறுத்தல்களை முடிவில் இயந்திர குறியெழுத்தாக பெறும் வன்பொருளுக்கு எடுத்துச்செல்கிறது. ஒவ்வொரு அறிவுறுத்தலும் ஒரு செயல்பாட்டை கணிப்பொறி மேற்கொள்வதற்கு காரணமாக அமைகிறது - தரவை நகர்த்திச்செல்லல், கணக்கிடுதல் அல்லது அறிவுறுத்தல்களின் கட்டுப்பாட்டு ஓட்டத்தை மாற்றுவது ஆகியன இதில் அடங்கும். தரவு நகர்தல் என்பது நினைவகத்திலுள்ள ஒரு இடத்திலிருந்து மற்றொரு இடத்திற்கு மாற்றுவது. சிலநேரங்களில் இது சிபியூவில் தரவு அணுகலை உயர்வேக திறனுள்ளதாக ஆக்குவதற்கு தரவை நினைவகத்திலிருந்து பதிவுகளுக்கு மாற்றுவதோடும் தொடர்புகொண்டிருக்கிறது. தரவை நகர்த்துவது குறிப்பாக பெரும் அளவிற்கானதாக மாற்றுவது செலவு மிகுந்ததாக இருக்கலாம். எனவே, இது சிலநேரங்களில் தரவிற்குப் பதிலாக "பாய்ண்டர்களைப்" பயன்படுத்துவதன் மூலம் தவிர்க்கப்படுகிறது. கணக்கிடுதல்கள் மாறுபடும் தரவுக் கூறுகளின் மதிப்பை அதிகரிக்கச் செய்வது போன்ற எளிய செயல்பாடுகளையும் உள்ளிட்டதாக இருக்கிறது. மிகவும் சிக்கலான கணக்கீடுகள் பல செயல்பாடுகள் மற்றும் தரவுக் கூறுகளோடு ஒன்றிணைந்த நிலையில் தொடர்புகொண்டதாக இருக்கலாம். தரமும் நம்பகத்தன்மையும் மென்பொருளின் தரம் முக்கியமானது, குறிப்பாக மைக்ரோசாஃப்ட் ஆபீஸ், மைக்ரோசாஃப்ட் விண்டோஸ் மற்றும் லினக்ஸ் போன்ற வர்த்தக மற்றும் அமைப்பு மென்பொருள்களுக்கு. மென்பொருள் பிழையானதாக (பக் கொண்டிருந்தால்) இது ஒருவருடைய வேலையை அழித்தும் சிதைத்தும் விடலாம் என்பதுடன் எதிர்பாராத செயல்களையும் செய்துவிடலாம். தவறுகளும் பிழைகளும் "பக்ஸ்" என்றழைக்கப்படுகின்றன. பல பக்ஸ்களும் மென்பொருள் சோதனையின் வழியாக கண்டுபிடிக்கப்பட்டு அழிக்கப்படுகின்றன (டீபக் செய்யப்படுகிறது). இருப்பினும், மென்பொருள் சோதனை எப்போதாவதுதான் -அவ்வாறு இருந்தால்- ஒவ்வொரு பக்கையும் அழிக்கிறது; சில நிரலாக்குனர்கள் "ஒவ்வொரு நிரலாக்கமும் குறைந்தது ஒரு பக்காவது இல்லாமல் இருக்காது"(லூபேர்ஸ்கி விதி) என்று கூறுகின்றனர். எல்லா முக்கியமான நிறுவனங்களும், மைக்ரோசாஃப்ட், நோவல் மற்றும் சன் மைக்ரோ சிஸ்டம்ஸ் போன்றவை, சோதனையிடுவதற்கு மட்டுமேயான குறிப்பிட்ட இலக்கோடு மென்பொருள் சோதிப்பு துறைகளை வைத்திருக்கின்றன. மென்பொருளானது யூனிட் டெஸ்டிங், ரெக்ரஸன் டெஸ்டிங் மற்றும் இதர வழிமுறைகள் மூலமாக பரிசோதிக்கப்படுகின்றன, சோதிக்கப்படும் குறியாக்கம் அதிகமாக இருக்கலாம் என்பதால் இவை கைமுறையாகவோ அல்லது மிகவும் பொதுவாக தானியங்கி ரீதியாகவோ செய்யப்படுகின்றன. உதாரணத்திற்கு நாசா பல இயங்கு தளங்கள் மற்றும் தகவல்தொடர்பு செயல்பாடுகளுக்கு மிகவும் கடுமையான மென்பொருள் பரிசோதிப்பு நடைமுறைகளை வைத்திருக்கிறது. நாசா அடிப்படையிலான பல செயல்பாடுகள் மென்பொருள் எனப்படும் கட்டளை நிரல்கள் வழியாக ஒன்றோடொன்று செயல்பட்டும் அடையாளம் காண்பபடவும் செய்கின்றன. இது நாஸாவில் பணிபுரியும் பல பயனர்களையும் ஒட்டுமொத்தமாக செயல்பாட்டு அமைப்புக்களை மதிப்பிட அனுமதிக்கிறது. கட்டளை மென்பொருளைக் கொண்டிருக்கும் நிரல்கள் வன்பொருள் பொறியியல் மற்றும் அமைப்புச் செயல்பாடுகளை ஒன்றிணைத்து மிகவும் சுலபமாக செயல்படுத்துவதற்கு உதவுகின்றன. உரிமம் மென்பொருளின் உரிமம் உரிமமளிக்கப்பட்ட சூழலில் அந்த மென்பொருளைப் பயன்படுத்துவதற்கான உரிமையைப் பயனருக்கு அளிக்கிறது. சில மென்பொருட்கள் கடையிலிருந்து வாங்கும்போது உரிமத்துடன் வருகிறது அல்லது வன்பொருளுடன் வரும்போது ஓஇஎம் உரிமத்துடன் வருகிறது. பிற மென்பொருள்கள் இலவச மென்பொருள் உரிமத்துடன் வருகின்றன என்பதுடன், பெறுநருக்கு மென்பொருளை மேம்படுத்துவதற்கும் விநியோகிப்பதற்குமான உரிமைகளையும் வழங்குகிறது. மென்பொருளானது இலவசநிரல் அல்லது பகிர்வுநிரல் போன்ற வடிவத்திலும் வருகின்றன. காப்புரிமைகள் மென்பொருள்கள் காப்புரிமை பெற்றவையாக இருக்கலாம்; இருப்பினும், மென்பொருள் காப்புரிமைகள் குறித்து மென்பொருள் துறையில் பல்வேறுவிதமான கண்ணோட்டங்கள் நிலவுவதால் அது முரண்பாடுகள் உள்ளதாக இருக்கிறது. மென்பொருள் காப்புரிமைகள் மீதான முரண்பாடு என்னவெனில் ஒரு மென்பொருள் கொண்டிருக்கும் குறிப்பிட்ட செயல்முறை அல்லது உத்தி மற்றவர்களால் போலிசெய்ய முடியாதது என்பதுடன் அதனுடைய தீவிரத்தன்மையைப் பொறுத்து அறிவுசார் சொத்தாகவும் காப்புரிமை மீறலாகவும் கருதப்படுகிறது. வடிவம் மற்றும் நடைமுறைப்படுத்தல் மென்பொருளை வடிவமைத்தல் மற்றும் நடைமுறைப்படுத்துதல் மென்பொருளின் சிக்கல்தன்மையைப் பொறுத்து அமைகிறது. உதாரணத்திற்கு, மைக்ரோசாஃப்ட் வேர்ட் மென்பொருளின் வடிவமைப்பு மற்றும் உருவாக்கம் மைக்ரோசாஃப்ட் நோட்பேடைக் காட்டிலும் மிக அதிகமான நேரத்தை எடுத்துக்கொள்ளும், ஏனென்றால் இவை ஒவ்வொன்றிலும் உள்ள செயல்பாடுகள் வெவ்வேறு விதமானவை. இந்த நிகழ்முறையையும் நிரலை தொகுக்கச் செய்வதையும் எளிதாக்கக்கூடிய எக்லிப்ஸ், இமேக்ஸ் மற்றும் மைக்ரோசாஃப்ட் விஷுவல் ஸ்டுடியோ போன்ற ஒருங்கிணைந்த மேம்பாட்டுச் சூழலில் (ஐடிஇ) மென்பொருள் சாதாரணமாக வடிவமைக்கப்பட்டு உருவாக்கப்படுகிறது (குறியாக்கம்/எழுதுதல்/நிரலாக்கம்). பல்வேறு பிரிவுகளில் குறிப்பிட்டுள்ளபடி, மென்பொருள் என்பது ஜிடிகே+, ஜாவாபீ்ன்ஸ் அல்லது ஸ்விங் போன்ற உள்ளுறையும் மென்பொருளை வழங்கும் இருந்துவரும் மென்பொருள் மற்றும் பயன்பாட்டு நிரலாக்க இடைமுகம் (ஏபிஐ) ஆகியவற்றில் உருவாக்கப்படுவதாகும். நூலகங்கள் (ஏபிஐகள்) வேறுபட்ட நோக்கங்களுக்காக வகைப்படுத்தப்பட்டிருக்கின்றன. உதாரணத்திற்கு, ஜாவாபீன்ஸ் நூலகம் நிறுவனப் பயன்பாடுகளை வடிவமைக்கப் பயன்படுத்தப்படுகிறது, விண்டோஸ் ஃபார்ம்ஸ் நூலகம் மைக்ரோசாஃப்ட் வேர்ட் போன்ற வரைகலை சார்ந்த பயனர் இடைமுகத்தை (ஜியுஐ) வடிவமைக்கப் பயன்படுத்தப்படுகிறது மற்றும் விண்டோஸ் கம்யூனிகேஷன் ஃபவுண்டேஷன் வலைத்தள சேவைகளை உருவாக்கப் பயன்படுத்தப்படுகிறது. குயிக்சார்ட், ஹாஷ்டேபில், அரே மற்றும் பைனரி ட்ரீ போன்ற உள்ளுறையும் கணி்ப்பொறி நிரலாக்க கருத்தாக்க மென்பொருளை உருவாக்குவதற்கு பயன்மிக்கதாக இருக்கலாம். ஒரு நிரல் வடிவமைக்கப்படும்போது அது ஏபிஐயை நம்பியிருக்கிறது. உதாரணத்திற்கு ஒரு பயனர் மைக்ரோசாஃப்ட் விண்டோஸ் டெஸ்க்டாப் பயன்பாட்டை வடிவமைக்கிறார் என்றால் அவர் அந்த டெஸ்க்டாப் பயன்பாட்டை உருவாக்குவதற்கு .நெட் விண்டோஸ் ஃபார்ம்ஸ் நூலகத்தைப் பயன்படுத்தலாம் என்பதோடு அதை அவர் அதன் ஏபிஐயை பின்வருவது போல் அழைப்பார் form1.Close() மற்றும் form1.Show() இது பயன்பாட்டை திறப்பதற்கும் மூடுவதற்கும் என்பதோடு அது கொண்டிருக்க வேண்டிய கூடுதல் செயல்பாடுகளையும் எழுதுவார். இந்த ஏபிஐகள் இல்லாமல் நிரலாக்குனர் இந்த ஏபிஐகளை தானாகவே எழுதவேண்டியிருக்கும். சன் மைக்ரோசிஸ்டம்ஸ், நோவல் மற்றும் மைக்ரோசாஃப்ட் போன்ற நிறுவனங்கள் அவர்களுடைய சொந்த ஏபிஐகளை வழங்குகின்றன என்பதால் பல பயன்பாடுகளும் தங்களுக்குள் நிறைய ஏபிஐகளைக் கொண்டிருக்கும் சொந்த மென்பொருள் நூலகங்களைப் பயன்படுத்தி எழுதப்படுகின்றன. சிறப்பு பொருளாதார குணவியல்புகளைப் பெற்றிருக்கும் மென்பொருள் மற்ற சிக்கனமான பொருள்களிலிருந்து வேறுபடும் வடிவம், உருவாக்கம் மற்றும் விநியோகிப்பைக் கொண்டதாக இருக்கிறது. ஒரு மென்பொருளை உருவாக்குபவர், நிரலாக்குனர், மென்பொருள் பொறியாளர், மென்பொருள் மேம்படுத்துனர் அல்லது கோட் மங்கி ஆகிய பெயர்களில் அழைக்கப்படுவது அனைத்தும் ஒரே பொருளையே கொண்டிருக்கின்றன. நிறுவனமும் அமைப்புக்களும் மென்பொருளானது மென்பொருள் துறை எனப்படும் தனக்கேயுரிய தொழில்துறையைக் கொண்டிருக்கிறது என்பதுடன் இது மென்பொருளை உருவாக்கும் பல்வேறு நிறுவனங்கள், நபர்கள் ஆகியோரால் உருவாக்கப்பட்டிருப்பதோடு அதன் விளைவாக உலகில் பல மென்பொருள் நிறுவனங்கள் மற்றும் நிரலாக்குனர்களை வழங்கியிருக்கிறது. மென்பொருள் நிதித்துறை, தேடுதல், கணிதம், விண்வெளி ஆராய்ச்சி, விளையாட்டு மற்றும் சுரங்கம் போன்ற பல்வேறு துறைகளில் பயன்படுத்தப்படுவது அதிகரித்து வருகிறது என்பதால் இதுபோன்ற மென்பொருள் நிறுவனங்களும் நபர்களும் குறிப்பிட்ட துறைகளில் நிபுணத்துவம் பெற்றவர்களாக இருக்கின்றனர். உதாரணத்திற்கு, மின்னணுக் கலைகள் வீடியோ கேம்களையே பிரதானமாக உருவாக்குகின்றன. மென்பொருள் விற்பனை செய்வதும் ஒரு இலாபம் மிகுந்த துறையாக இருக்கிறது. உதாரணத்திற்கு, மைக்ரோசாஃப்டின் நிறுவனரான பில் கேட்ஸ் மைக்ரோசாஃப்ட் விண்டோஸ் மற்றும் மைக்ரோசாஃப்ட் ஆபீஸ் மென்பொருள் நிரல்களை விற்பனை செய்ததன் மூலமே 2009 ஆம் ஆண்டில் உலகின் மிகப்பெரிய பணக்காரராக இருந்தார். இதே போன்றுதான் லேரி எல்லிஸன் தனது ஆரக்கிள் தரவுத்தளம் மென்பொருள் மூலமாக பணக்காரராக இருக்கிறார். கட்டற்ற மென்பொருள் இயக்கம், குனூ, மொஸிலா ஃபயர் ஃபாக்சு போன்ற இலாப நோக்கமற்ற மென்பொருள் நிறுவனங்களும் இருக்கின்றன. டபிள்யு3சி, ஐஇடிஎஃப் போன்ற மென்பொருள் தரநிலை நிறுவனங்களும் இருக்கின்றன என்பதோடு மற்றவர்கள் எக்ஸ்எம்எல், ஹெச்டிஎம்எல், மீயுரை பரிமாற்ற நெறிமுறை அல்லது கோப்புப் பரிமாற்ற நெறிமுறை போன்ற தரநிலைகளின் மூலமாக பல மென்பொருள்களும் செயல்படுகின்றன மற்றும் ஒன்றோடொன்று ஒத்துழைப்பு அளிப்பதற்கான மென்பொருள் தரநிலைக்கு கொண்டுவர முயற்சிக்கின்றனர். மைக்ரோசாஃப்ட், ஆரக்கிள், நோவல், எஸ்ஏபி, சிமண்டெக், அடோப் சிஸ்டம்ஸ் மற்றும் கோரல் ஆகியவை சில பிரபலமான நன்கறியப்பட்ட மென்பொருள் நிறுவனங்களாகும். குறிப்புகள் மென்பொருள் கணினி அறிவியல்


பீனிக்ஸ் மால் சென்றவர்கள் தனிமைப்படுத்திக்கொள்ளுங்கள் - சுகாதாரத்துறை– News18 Tamil சென்னை பீனிக்ஸ் மால் மூடப்படுவதற்கு 10 நாட்களுக்கு முன் அங்கு சென்றவர்கள் தங்களை தனிமைப்படுத்திக்கொள்ளுங்கள்...! Last Updated: April 1, 2020, 10:07 PM IST சென்னை பீனிக்ஸ் மாலில் பணியாற்றிய இருவருக்கு கொரோனா தொற்று கண்டறியப்பட்டுள்ள நிலையில், மூடப்படுவதற்கு 10 நாட்களுக்கு முன்னர் அங்கு சென்றவர்கள் தங்களை தனிமைப்படுத்திக்கொள்ள சுகாதாரத்துறை கோரிக்கை விடுத்துள்ளது. தமிழகத்தில் மார்ச் மூன்றாவது வாரம் வரை6பேருக்கு மட்டுமே கொரோனா தொற்று கண்டறியப்பட்டது. அதன்பின் வைரஸ் தொற்றின் தாக்கம் தீவிரமடைந்துள்ளதால் இந்நோயால் பாதிக்கப்படுவோரின் எண்ணிக்கை நாளுக்கு நாள் அதிகரித்து வருகிறது. சமீபத்தில் டெல்லியில் நடந்த தப்லிக் ஜமாத் மாநாட்டில் கலந்துகொண்ட பலருக்கு கொரோனா தொற்று கன்டறியப்பட்டுள்ளது. இதனால், தமிழகத்தில், கொரோனா பாதித்தவர்கள் எண்ணிக்கை 234 ஆக அதிகரித்துள்ளது. இன்று ஒருநாளில், 110 பேருக்கு தொற்று கண்டறியப்பட்டது. இந்த நிலையில், சென்னை பீனிக்ஸ் மாலில் பணியாற்றிய அரியலூர் பெண் 30-வது நபராக பாதிக்கப்பட்டார். எனினும், அவருக்கு யார் மூலமாக தொற்று ஏற்பட்டது என்பது பற்றிய தகவல்கள் அரசின் செய்திக்குறிப்பில் இல்லை. இந்த நிலையில், அவருடன் பணியாற்றும் ஒருவருக்கும் தொற்று கண்டறியப்பட்டது. இந்த நிலையில், சென்னை பீனிக்ஸ் மால் மூடப்படுவதற்கு பத்து நாட்கள் முன்பாக அங்கு வந்து சென்றவர்கள் தங்கள் தனிமைப்படுத்திக் கொள்ள வேண்டும். அறிகுறிகள் இருந்தால் சுகாதாரத்துறையை தொடர்பு கொள்ள வேண்டும் என்று சுகாதாரத்துறை எச்சரிக்கை விடுத்துள்ளது. கடந்த மாதம் 15-ம் தேதி பீனிக்ஸ் மால் மூடப்பட்ட நிலையில், அதற்கு 10 நாட்களுக்கு முன்னர் அங்கு சென்றவர்கள் தங்களை தனிமைப்படுத்திக்கொள்ள வேண்டும். மேலும், அறிகுறிகள் இருந்தால் சுகாதாரத்துறையினரை தொடர்பு கொள்ள வேண்டும். பிக்பாஸ் நிகழ்ச்சியில் கலந்து கொள்கிறேனா? ‘பிகில்’ பட நடிகை விளக்கம் ‘குக் வித் கோமாளி’ சாய் சக்திக்கு திருமணம் - பிரபலங்கள் வாழ்த்து


தற்காலிக சாலையோரக் கடை உள்ளிட்ட பழைய தொழில்களின் புத்துயிர் படம்:VCG சீன மொழியில், ‘டீட்டன்’, ‘யேஷி’ என அழைக்கப்படும் தற்காலிக சாலையோரக் கடைகள், இரவுச் சந்தை ஆகியவை தொடர்பான செய்தி, சமீபத்தில் சீன சமூக வலைதளங்களில் வெளியாகி பிரபலமானது. இன்றைய சீனாவில், விரைவாக வளர்ந்து வரும் இணைய வர்த்தகம் மக்களின் வாழ்க்கைக்கு நன்மைகளைக் கொண்டு வருகிறது. ஆனால், முன்பு, சுற்றுச்சூழல் பாதுகாப்பு உள்ளிட்ட காரணங்களாக, கட்டுப்பாடு விதிக்கப்பட்ட தற்காலிக சாலையோரக் கடை போன்ற பழைய தொழில் அண்மையில் மீண்டும் தொடங்கப்பட்டது ஏன்? படம்:VCG இவ்வாண்டு கரோனா நோய் தொற்றுப் பாதிப்பினால், சீனப் பொருளாதாரம் குறிப்பிட்ட அளவில் பாதிக்கப்பட்டுள்ளது. இந்த பாதிப்பில் இருந்து விரைவாக மீட்சி அடையும் வகையில், தற்போது சீனாவின் பல நகரங்களில் பல்வகை ஊக்குவிப்பு நடவடிக்கைகள் மேற்கொள்ளப்பட்டு வருகின்றன. இவற்றில், இரவுச் சந்தை, தற்காலிக சாலையோரக் கடை போன்ற பழைய தொழில் நடத்துவதற்கு அனுமதி மற்றும் ஊக்கம் அளிப்பது, நகரவாசிகளிடையே வரவேற்பை பெறும் ஒன்று. குறிப்பாக, சீனத் தலைமை அமைச்சர் லீ கெச்சியாங் மே 28ஆம் நாள் செய்தியாளர்கள் சந்திப்பில் கேள்விக்குப் பதில் அளிக்கையில் மேற்கு சீனாவிலுள்ள நகரம் ஒன்றில், உள்ளூர் அரசின் நிர்வாக விதிகளின்படி, 36ஆயிரம் நகரும் கடைகள் தொடங்கப்பட்டுள்ளன. இந்த முயற்சியினால், ஒரு இலட்சம் வேலை வாய்ப்புகள் உருவாக்கப்பட்டுள்ளன என்று தெரிவித்தார். படம்:VCG தலைமை அமைச்சர் லீ கெச்சியாங் குறிப்பிட்ட இந்த நகரம், சிச்சுவான் மாநிலத் தலைநகர் செங்து ஆகும். உண்மையில், செங்து மாநகரில், இவ்வாண்டு மார்ச் திங்கள் வெளியான உத்தரவு ஒன்றில், போக்குவரத்து மற்றும் நகரச் சுற்றுச்சூழல் ஆகியவற்றுக்கு பாதிப்பு இல்லாமல், நோய் தொற்று தடுப்பு மற்றும் தூய்மைத் தரத்துக்குப் பொருத்தமான அடிப்படையில், சாலையோரத்தில் தற்காலிக கடைகள் உருவாக்கப்பட்டு இயங்குவதற்கு அனுமதி அளிக்கப்பட்டது. கூடுதலாக, கடந்த மே திங்களின் இறுதியில், நான்ஜிங், சிஆன், ட்சிங்தாவ் உள்ளிட்ட சீனாவின் பல நகரங்களில் இத்தகைய அனுமதி அளிக்கப்பட்டுள்ளது. தற்காலிக சாலையோரக் கடை, இரவுச் சந்தை, சிறிய கடை ஆகிய பழைய தொழில், வேலை வாய்ப்புகளை உருவாக்குவதற்கு முக்கிய ஆதாரமாக உள்ளது. புதிய உயர் தொழில்நுட்ப நிறுவனங்களைப் போல, இந்த பழைய தொழில்முறைகளும், சீனப் பொருளாதாரம் புத்துயிர் பெறுவதற்கு உதவும். குறிப்பாக, இந்த முயற்சி, கரோனா நோய் தொற்றால் ஏற்பட்டுள்ள பாதிப்புகளை இயன்ற அளவில் குறைப்பதற்கான பயனுள்ள வழிமுறையும் ஆகும். படம்:VCG சீனத் தேசிய மக்கள் பேரவையின் ஆண்டுக் கூட்டத் தொடரில், மக்கள் முதன்மை, மக்களின் நலன் முதலிடத்தில் வைப்பது போன்ற கருத்து பலமுறை வலியுறுத்தப்பட்டுள்ளது. இரவுச் சந்தை, தற்காலிக சாலையோரக் கடை போன்ற தொழில் தொடங்குவதற்கு அரசு அனுமதி அளிக்கும் நோக்கம், வேலை வாய்ப்புகளை அதிகரிப்பதாகும். இது, மக்கள் முதன்மை என்ற ஆட்சி புரிவதன் எடுத்துக்காட்டாகவும் நகர நிர்வாகத்தின் புதுமையாக்க செயல்பாடாகவும் கருதப்படுகிறது. சமூக ஊடகங்களில் மிகுந்த கவனத்தை ஈர்ப்பதாகவும், மக்களிடையே மிகவும் வரவேற்பதாகவும் அமையும் இந்த முயற்சி, மக்களின் எதிர்பார்ப்புகள் மற்றும் தேவைகளைப் பூர்த்தி செய்வதாகும் என்பது குறிப்பிடத்தக்கது. இன்னல்களை விட, தீர்வுகள் அதிகம் என்ற பழமொழி ஒன்று சீனாவில் உண்டு. மக்களின் நலனை முதலிடத்தில் வைத 2864 தால், இந்த பழைய தொழில்கள் மற்றும் புதுமையான முயற்சிகள், மக்களுக்கு உண்மையான நலன்களைக் கொண்டு வரும் என நம்புகின்றோம். அதிகம் படிக்கப்பட்டவை புதிய செய்திகள் - சீன மக்கள் குடியரசு உருவாக்கப்பட்ட 70ஆவது ஆண்டு நிறைவுக்கான கொண்டாட்டம் - சீன-ஜப்பான்-தென்கொரிய வெளியுறவு அமைச்சர்களின் 9ஆவது கூட்டம் - அதிக ரசிகர்களைக் கவர்ந்துள்ள தொலைக்காட்சி செய்தி ஒளிபரப்பு - ஆப்கானிஸ்தானில் நிகழ்த்தப்பட்ட தாக்குதலுக்கு ஐ.நாவின் கண்டனம் - ஷிச்சின்பிங் நூலின் பிரெஞ்சு மொழிப் பதிப்பு வெளியீடு


Subjects என் பெயர் கீதா மதிவாணன். பிறந்து வளர்ந்த ஊர் பொன்மலை, திருச்சி. திருமணத்துக்குப் பின் சென்னையில் சில வருடங்கள் வசித்த பின் தற்போது குடும்பத்துடன் ஆஸ்திரேலியாவில் வசித்துவருகிறேன். கீதமஞ்சரி என்ற வலைத்தளத்தில் கவிதைகள், சிறுகதைகள், தொடர்கதைகள், கட்டுரைகள், மொழிபெயர்ப்புகள், இலக்கியப் பகிர்வுகள், புகைப்படங்கள் என்று பலவற்றையும் பகிர்ந்துவருகிறேன். மஞ்சரி, தினமலர் பெண்கள் மலர், அக்ரி டாக்டர், பூவுலகு போன்ற பத்திரிகைகளிலும் வல்லமை, நிலாச்சாரல், அதீதம், பதிவுகள் போன்ற இணைய இதழ்களிலும் என்னுடைய படைப்புகள் வெளியாகியுள்ளன. ஹென்றி லாசன் எழுதிய ஆஸ்திரேலிய காடுறை கதைகளின் மொழிபெயர்ப்பான 'என்றாவது ஒரு நாள்' என்னும் என் சிறுகதைத் தொகுப்பு அகநாழிகை பதிப்பகம் வாயிலாக வெளியாகியுள்ளது. சிட்னியில் நடைபெற்ற சங்கத்தமிழ் மாநாட்டு மலரில் நான் எழுதிய இலக்கியக் கட்டுரை ஒன்றும் இடம்பெற்றுள்ளது. பறவை கூர்நோக்கலும் இயற்கைசார் புகைப்படங்கள் எடுத்தலும் பொழுதுபோக்குகள். Publication Details - Publisher: - Pustaka Digital Media Format - OverDrive Read 114.7 KB - Adobe EPUB eBook 114.7 KB


11 பாகிஸ்தான்